Sistem Xpats Gateway mula dilaksana 15 Jun ini - Rafizi

PUTRAJAYA, 31 Mei - Sistem baharu yang dikenali sebagai Xpats Gateway bagi memproses permohonan dan pembaharuan visa pekerja mahir asing dijadual akan mula dilaksana bermula 15 Jun ini.Menteri Ekonomi, Rafizi Ramli berkata sistem bersepadu yang menggunakan pendekatan satu tetingkap itu akan memendekkan proses dan mengurangkan birokrasi berkaitan pengambilan pekerja asing.

"Jadi kita akan sebarkan maklumat berhubung soalan yang sering ditanya dan arahan terperinci kepada pihak industri, tapi fasa satu, semua agensi akan berada dalam satu tetingkap melalui Xpats Gateway kecuali Malaysia Digital Economy Corporation (MDEC) dan Pihak Berkuasa Wilayah Pembangunan Iskandar Malaysia (IRDA) dan MDEC dan IRDA akan disepadukan dalam satu tetingkap pada 15 Ogos 2023," katanya.Rafizi berkata demikian pada sidang media pasca mesyuarat Pasukan Petugas Khas Pemudahcara Perniagaan (PEMUDAH), di sini.Mengulas lanjut, Rafizi berkata dalam proses permohonan baharu itu, sektor Tier Satu, Tier Dua, dan sektor yang penting akan diproses dalam tempoh lima hari bekerja.Justeru, katanya semua pihak berkepentingan terutamanya agensi pelulus dan agensi kawal selia yang terbabit secara langsung dalam pengurusan ekspatriat dikehendaki memperkemas tadbir urus dan proses kelulusan permohonan menerusi sistem baharu itu.


Nilai ringgit dijangka meningkat akibat ketidaktentuan pasaran - Ahmad

KUALA LUMPUR, 31 Mei - Permintaan terhadap nilai ringgit diharap akan kembali meningkat selepas Amerika Syarikat (AS) menyelesaikan isu paras siling hutangnya. Timbalan Menteri Kewangan, Datuk Seri Ahmad Maslan berkata ketika ini ramai peniaga dan pelabur yang memegang dolar AS berhadapan ketidaktentuan pasaran, seterusnya meningkatkan permintaan mata wang itu.

"Tinggal beberapa hari sahaja lagi dan kita harap apabila perkara itu selesai, maka ringgit harapnya tidak sebagaimana apa yang berlaku pada hari ini. "Tetapi siling hutang itu boleh ditingkatkan, maka pegangan terhadap dolar Amerika itu akan berkurangan," katanya pada sidang media selepas mengadakan lawatan rasmi ke Suruhanjaya Sekuriti Malaysia (SC), di sini.Lawatan tersebut bagi mendengar taklimat berhubung kedudukan pasaran modal dalam negara.Tambah Ahmad, kerajaan sedang menunggu perkembangan terkini berhubung isu paras siling hutang AS yang dijangka diselesaikan dalam tempoh lima hingga enam hari lagi sebelum mengambil sebarang tindakan.


PMI pembuatan China susut pada Mei

CHINA, 31 Mei- Aktiviti pembuatan China pada Mei susut kepada 48.8 mata berbanding bacaan akhir 49.2 mata pada April berdasarkan Indeks Pengurus Pembelian (PMI) yang dikeluarkan Biro Perangkaan Kebangsaan (NBS) pada Rabu.Bacaan PMI melepasi 50 mata menunjukkan pengembangan dalam aktiviti sektor pembuatan.Pegawai Pusat Tinjauan Sektor Perkhidmatan NBS, Shi Zhaohui berkata ini adalah bulan kedua berturut-turut PMI berada di bawah 50."Penurunan tersebut jauh lebih kecil daripada 2.7 mata peratusan bulan lepas."11 daripada keseluruhan 21 sektor yang dikaji kekal dalam sektor pengembangan antaranya sektor pembuatan makanan, minuman dan peralatan khas perubatan."PMI pemacu pertumbuhan baharu seperti industri pembuatan peralatan dan pembuatan berteknologi tinggi terus berkembang dan stabil. "Kedudukan pasaran yang lemah dan penurunan dalam permintaan pelanggan menyumbang kepada penguncupan tersebut - AFP


KUALA LUMPUR, 31 Mei- Kontrak niaga hadapan Kadar Tawaran Antara Bank Kuala Lumpur (KLIBOR) tiga bulan di Bursa Malaysia Derivatives tidak diniagakan pada sesi dagangan tengah hari hari ini.Pada waktu rehat, kontrak bulan semerta Jun 2023, Julai 2023, Ogos 2023 dan September 2023 semuanya masih terikat pada 97.23.Kedua-dua jumlah dagangan dan kepentingan terbuka kekal sifar.Di pasaran tunai pada penetapan 11.00 pagi, KLIBOR tiga bulan asas ialah pada 3.46%.- BERNAMA

(Niaga hadapan KLIBOR tidak catat dagangan pada sesi tengah hari)


Dagangan di Bursa Malaysia, bursa serantau lemah menjelang keputusan siling hutang AS

KUALA LUMPUR, 31 Mei- Dagangan di Bursa Malaysia serta bursa serantau yang lain bergerak rendah pada sesi urus niaga tengah hari apabila mod pelepasan risiko meningkat di tengah-tengah ketidakpastian sama ada Kongres Amerika Syarikat akan menyelesaikan kemelut siling hutang negara itu hari ini.Pada 12.30 tengah hari, FTSE Bursa Malaysia KLCI (FBM KLCI) turun 3.63 mata kepada 1,393.28 daripada 1,396.91 pada penutup semalam.Pada pembukaan dagangan pagi ini, indeks barometer dibuka 1.79 mata lebih tinggi pada 1,395.12 dan kemudiannya berlegar antara 1,391.93 dan 1,398.38 pada sepanjang sesi dagangan pagi.Pergerakan harga di pasaran secara keseluruhannya lembap menyaksikan kaunter rugi mengatasi untung 452 berbalas 295, manakala 343 kaunter tidak berubah, 1,158 tidak diniagakan dan 34 yang lain digantung.

Jumlah dagangan RM1.61 bilion bernilai RM1 bilion.Seorang penganalisis berkata para pelabur bimbang yang Republikan mungkin memanjangkan proses meluluskan rang undang-undang itu yang memerlukan kelulusan kongres sebelum 5 Jun atau negara itu boleh gagal menunaikan kewajipan hutangnya.Di peringkat serantau, Indeks Hang Seng susut 2.25 peratus kepada 18,178.14, Indeks Nikkei merosot 1.5 peratus menjadi 30,861.50, Indeks Komposit Shanghai turun 0.74 peratus kepada 3,200.31 dan Indeks Straits Times lebih rendah sebanyak 0.59 peratus kepada 3,168.89.Di dalam negara, saham berwajaran tinggi - Maybank dan Public Bank masing-masing menokok satu sen kepada RM8.60 dan RM3.85 manakala Petronas Chemicals menokok lima sen kepada RM6.80. Tenaga Nasional pula menguncup tujuh sen kepada RM9.55, CelcomDigi pula susut 11 sen kepada RM4.46 dan CIMB kerugian satu sen menjadi RM4.87.Bagi saham aktif, Radium Development yang baharu disenaraikan di Papan Utama merosot 11.5 sen kepada 38.5 sen, MyEG menambah lima sen pada 84 sen sementara YTL meningkat 4.5 sen kepada 95.5 sen.Di papan indeks, Indeks FBM Emas turun 20.04 mata kepada 10,259.07, Indeks FBMT 100 lemah 17.22 mata kepada 9,965.68 dan Indeks FBM Emas Syariah merosot 32.97 mata kepada 10,621.44.Indeks FBM ACE menguncup 54.68 mata kepada 4,912.41 sementara Indeks FBM 70 peroleh 12.90 mata kepada 13,563.79.Mengikut sektor, Indeks Perkhidmatan Kewangan turun 1.94 mata kepada 15,267.36, Indeks Produk dan Perkhidmatan Perindustrian menyusut 0.62 mata menjadi 161.90, Indeks Perladangan kerugian 71.26 mata menjadi 6,676.24 dan Indeks Tenaga berkurangan 16.94 mata kepada 810.10.- BERNAMA


KUALA LUMPUR, 31 Mei- Dagangan di Bursa Malaysia rendah pada sesi awal urus niaga pagi Rabu apabila pelabur terus menumpukan perhatian kepada undian siling hutang Amerika Syarikat (AS) manakala Wall Street tidak banyak menyediakan petunjuk selepas mempamerkan prestasi semalaman yang bercampur-campur.Pada 9.09 pagi, FTSE Bursa Malaysia KLCI (FBM KLCI) turun 1.25 mata kepada 1,395.66 daripada 1,396.91 pada penutup semalam.Namun begitu, indeks barometer dibuka 1.79 mata lebih tinggi pada 1,395.12.Pergerakan harga di pasaran secara keseluruhan menyaksikan kaunter rugi mengatasi kaunter untung 183 berbalas 137, manakala 201 kaunter tidak berubah, 1,727 tidak diniagakan dan 33 yang lain digantung.Jumlah dagangan RM292.03 juta bernilai RM125.18 juta.

(Bursa Malaysia dibuka rendah, petunjuk Wall Street bercampur-campur)

Menurut Malacca Securities Sdn Bhd, Wall Street ditutup bercampur-campur semalaman dengan Dow Jones susut 0.2 peratus selepas data keyakinan pengguna pada Mei 2023 merosot ke paras terendah enam bulan, manakala S&P 500 ditutup mendatar.Dalam nota penyelidikannya hari ini, firma itu berkata pelabur mungkin memihak kepada sektor teknologi memandangkan Nasdaq melonjak melebihi paras 13,000, manakala kaunter tenaga boleh diperbaharui diunjur menjadi tumpuan berikutan langkah kerajaan untuk melancarkan Pelan Hala Tuju Peralihan Tenaga.Pada masa yang sama, ia percaya tekanan jualan dijangka dilihat dalam sektor membabitkan tenaga selepas harga minyak mentah susut kepada US$73 setong.Dalam pada itu, saham wajaran tinggi Maybank menokok empat sen kepada RM8.63, manakala Public Bank, CIMB dan Maxis meningkat dua sen, masing-masing mencatatkan harga RM3.86, RM4.91 dan RM4.29 dan Petronas Chemicals meningkat satu sen kepada RM6.76 .Tenaga Nasional susut 10 sen kepada RM9.52 dan CelcomDigi lebih rendah lapan sen kepada RM4.49.Antara saham aktif, Radium Development yang baharu disenaraikan di Pasaran Utama merosot 11.5 sen kepada 38.5 sen dan Aimflex turun 1.5 sen kepada 15.5 sen, manakala Revenue Group menokok setengah sen kepada 27 sen dan MyEG naik tiga sen pada 82 sen.Di papan indeks, Indeks FBM Emas turun 5.42 mata kepada 10,273.69, Indeks FBMT 100 lebih lemah 6.65 mata kepada 9,976.25 danIndeks FBM Emas Syariah menguncup 23.52 mata kepada 10,630.89Indeks FBM ACE pula merosot 42.40 mata kepada 4,924.69 manakala Indeks FBM 70 peroleh 0.50 mata kepada 13,551.39.Mengikut sektor, Indeks Perkhidmatan Kewangan meningkat 50.77 mata kepada 15,320.07, manakala Indeks Produk dan Perkhidmatan Perindustrian susut 0.33 mata menjadi 162.19, Indeks Perladangan kerugian 47.23 mata kepada 6,700.27 dan Indeks Tenaga turun 9.29 mata kepada 817.75. -BERNAMA


Nilai ringgit dipengaruhi faktor luaran

KUALA LUMPUR, 31 Mei- Nilai mata wang ringgit dua minggu kebelakangan banyak dipengaruhi oleh faktor luaran. Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berpendapat, antara faktor pendorong ialah kenaikan kadar faedah yang agresif di Amerika Syarikat."Berlaku dalam keadaan agresif dan luar jangka, juga sering dilihat sebagai mata wang selamat dan apabila berlaku sesuatu yang dikatakan ketidaktentuan dalam situasi ekonomi, global terutamanya."Maka permintaan terhadap matawang selamat ini seperti dolar Amerika, akan meningkat," kata Mohd Afzanizam kepada RTM di sini. Menurut beliau lagi, nilai ringgit turut dipengaruhi oleh ketidaktentuan mengenai siling hutang Amerika Syarikat (AS) baru-baru ini.Ketidaktentuan ini mendorong permintaan terhadap matawang itu meningkat dan menjadikan permintaan terhadap ringgit melemah. Tindakan agensi penarafan kredit, Fitch Ratings menyenaraikan dana berdaulat kerajaan AS dalam Pemantauan Penarafan Negatif menunjukkan potensi penurunan penarafan yang terus ketara, seterusnya menjadikan ketidaktentuan terus berlaku.Selain faktor luaran, faktor dalaman turut memberi kesan kepada nilai ringgit namun ia bagi jangka panjang. Ini termasuk dasar ekonomi dan imbangan pembayaran negara yang perlu diselesaikan menerusi kerangka informasi ekonomi yang memerlukan masa untuk diselesaikan.


KUALA LUMPUR, 31 Mei- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan berjumlah RM48.49 bilion sementara RM23.56 bilion dalam dana Islam.Hari ini, bank pusat akan menjalankan dua tender pasaran wang konvensional melibatkan RM1 bilion, masing-masing untuk tempoh tujuh dan 14 hari.Ia juga akan mengendalikan dua tender repo berbalik yang terdiri daripada RM200 juta (31 hari) dan RM1.63 bilion selama 91 hari.Selain itu, bank pusat akan mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada 4.00 petang, BNM akan menawarkan sehingga RM47.3 bilion untuk tender semalaman konvensional dan RM22.6 bilion bagi tender semalaman murabahah. -BERNAMA

(Kadar jangka pendek diunjur kekal stabil hari ini)


Niaga hadapan FBM KLCI tinggi pada sesi awal dagangan

KUALA LUMPUR, 31 Mei - Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives diniagakan lebih tinggi pagi ini.Pada 9.43 pagi, bulan semerta Mei 2023 menambah 5.0 mata kepada 1,397.5, Jun 2023 meningkat 5.5 mata menjadi 1,397.5, September 2023 mengukuh 7.5 mata kepada 1,388.5 dan Disember 2023 menokok 6.0 mata kepada 1,388.0.Jumlah dagangan dan kepentingan terbuka masing-masing berjumlah 2,467 lot dan 46,969 kontrak.

FBM KLCI susut 3.34 mata untuk mencatatkan paras 1,393.57 daripada 1,396.91 pada penutup semalam. - BERNAMA


Pelan Hala Tuju Peralihan Tenaga dilaksana secara berfasa, mulai Jun

KUALA LUMPUR, 30 Mei- Malaysia bakal melaksanakan Pelan Hala Tuju Peralihan Tenaga secara berfasa, bermula bulan depan.Menteri Ekonomi, Rafizi Ramli berkata ia berpaksikan agenda sifar bersih negara dengan mengenal pasti inisiatif impak utama dan rancangan pelaksanaan untuk dua dekad akan datang."Fasa pertama akan berakhir pada Jun yang akan diumum nanti...merupakan projek dan inisiatif strategik."Spesifik mengenai hydrogen, ladang solar, zon perindustrian khas dan syarikat mana yang akan buat serta pelaburan yang terlibat," katanya selepas menyampaikan ucaptama pada Siri Persidangan Affin 2023, di sini hari ini.Ia membabitkan nilai pelaburan mencecah RM637 bilion, jumlah yang bakal membentuk semula landskap tenaga boleh diperbaharui di rantau ini. Manakala, fasa dua yang dilaksakan Ogos ini akan memfokuskan kepada pembaharuan perundangan dan pembiayaan insentif bagi mempercepatkan peralihan tenaga.Beliau juga berkata negara telah meningkatkan sasaran kapasiti tenaga boleh diperbaharui daripada 45 peratus kepada 70 peratus menjelang 2050.

Tiada perbincangan berkenaan cadangan menambat ringgitDalam perkembangan lain, Rafizi menjelaskan sebarang keputusan berkenaan ringgit akan berasaskan kepada pendirian Bank Negara Malaysia (BNM).Tegasnya, bank pusat mempunyai pandangan jangka panjang dan bertanggungjawab untuk menentukan dasar monetari negara."Bank pusat mempunyai kebebasan dan objektif dalam memutuskannya dan apabila kita merancang dasar monetari, ia perlu pandangan jangka panjang. "Dan saya menghormati perkara itu...apapun orang katakan, saya harap pada masa akan datang, orang ramai akan menghormati keputusan yang strategik kedua belah pihak," tambahnya.Setakat ini katanya, tiada perbincangan di peringkat Kabinet berkenaan cadangan untuk menambat ringgit.Mesyuarat Majlis Tindakan Ekonomi Negara (MTEN) yang akan diadakan dalam masa dua minggu lagi juga dijangka menjadi perbincangan umum mengenai ekonomi semasa.Bagaimanapun pihaknya akan terus mendapatkan perkembangan terkini mengenai ringgit daripada BNM.


Niaga hadapan KLIBOR dibuka tanpa catat dagangan

KUALA LUMPUR, 30 Mei - Kontrak niaga hadapan Kadar Tawaran Antara Bank Kuala Lumpur (KLIBOR) tiga bulan di Bursa Malaysia Derivatives tidak diniagakan pada sesi pembukaan hari ini.Pada 9.38 pagi, kontrak bulan semerta Jun 2023, Julai 2023, Ogos 2023 dan September 2023 semuanya masih terikat pada 97.23.

Kedua-dua jumlah dagangan dan kepentingan terbuka kekal sifar. - BERNAMA


Harga minyak susut, ringgit ditutup rendah berbanding dolar AS

KUALA LUMPUR, 29 Mei- Ringgit susut daripada pengukuhannya pada minggu lepas apabila ditutup rendah berbanding dolar Amerika Syarikat (AS) hari ini, susulan penurunan harga minyak mentah serta jangkaan kenaikan kadar faedah di negara maju itu pada bulan depan.

Malah, unjuran kenaikan kadar faedah itu terus mengasak ringgit biarpun persetujuan awal berkaitan had paras hutang AS telah dicapai.

Pada pukul 6.00 petang ini, ringgit turun ke paras 4.6030/6060 berbanding dolar AS daripada 4.5970/6035 yang dicatatkan pada akhir urus niaga Jumaat lepas.

Ketua Ekonomi dan Kewangan Sosial Bank Muamalat Malaysia Bhd Mohd Afzanizam Abdul Rashid berkata, ringgit bergerak dalam jajaran RM4.60 berbanding dolar AS hari ini.

Bercakap kepada Bernama, beliau berkata dolar AS kekal di landasan stabil berikutan jangkaan kenaikan kadar faedah pada bulan depan.

Mengulas had siling hutang AS yang memberi impak buruk ke ayas mata wang lain, beliau berkata tumpuan seterusnya adalah sesi pengundian ahli kongres AS mengenai perkara itu pada Rabu ini.

Presiden Joe Biden telah menggesa Kongres meluluskan perjanjian had hutang tentatif yang dicapai dalam pertemuannya dengan Speaker Dewan Kevin McCarthy pada akhir minggu lepas.

Menurut laporan stesen penyiaran BBC, sekiranya diluluskan, ia akan membenarkan kerajaan AS membuat pinjaman sehingga selepas pilihan raya presiden seterusnya yang dijadualkan pada November 2024.

Mohd Afzanizam berkata, pada masa ini, paras rintangan dan sokongan bagi ringgit masing-masing pada RM4.6257 dan RM4.5491 berbanding dolar AS.

“Kami mengunjurkan julat lebih kecil bagi gandingan dolar AS/ringgit akan berterusan sehingga isu had paras hutang AS itu selesai,” katanya.

Pada akhir urus niaga hari ini, prestasi ringgit kebanyakannya mengukuh berbanding kumpulan mata wang utama.

Ringgit hampir tidak berubah berbanding pound Britain pada 5.6829/6866 daripada 5.6819/6899 pada Jumaat, meningkat berbanding euro pada 4.9330/9363 daripada 4.9340/9409 dan naik berbanding yen Jepun kepada 3.2820/2844 daripada 3.2918/2967.

Berbanding mata wang Asean, ringgit sebaliknya mencatat prestasi bercampur-campur.

Unit tempatan itu mendatar berbanding rupiah Indonesia kepada 307.3/307.7 daripada 307.3/307.9 minggu lepas, mencatat penurunan kecil pada 3.4016/4043 berbanding dolar Singapura daripada 3.4012/4062 dan meningkat berbanding baht Thailand kepada 13.2316/2463 daripada 13.2539/2784.

Ringgit juga mengukuh berbanding peso Filipina pada 8.20/8.21 daripada 8.24/8.25, sebelum ini. -BERNAMA


KUALA LUMPUR, 29 Mei- Niaga hadapan emas di Bursa Malaysia Derivatives ditutup rendah dengan 12 lot diniagakan pada Isnin.Kontrak bulan semerta Mei 2023 turun kepada US$1,944.7 setiap troy auns daripada US$1,952.40 setiap troy auns pada Jumaat lepas.Kontrak bagi Jun 2023, Julai 2023, Ogos 2023, Oktober 2023 dan Disember 2023 semuanya ditutup pada US$1,953.0 setiap troy auns.Harga emas fizikal berada pada US$1,947.90 setiap troy auns seperti yang diterbitkan oleh London Bullion Market Association pada 26 Mei, 2023. -BERNAMA

(Niaga hadapan emas ditutup rendah, 12 lot diniagakan)


Niaga hadapan MSM ditutup rendah, kelemahan minyak kacang soya

KUALA LUMPUR, 29 Mei- Kontrak niaga hadapan minyak sawit mentah (MSM) di Bursa Malaysia Derivatives ditutup rendah pada Isnin, menjejaki kelemahan niaga hadapan minyak kacang soya di Lembaga Dagangan Chicago (CBOT).Ketua Penyelidikan Komoditi Sunvin Group yang berpangkalan di Mumbai, India, Anilkumar Bagani berkata niaga hadapan MSM juga mengalami penurunan ekoran pengambilan untung susulan pengeluaran pada Mei merekodkan peningkatan ketara dalam berbanding semasa April.Beliau berkata memetik data Persatuan Pengilang Minyak Sawit Selatan Semenanjung Malaysia (SPPOMA) bagi tempoh 1 hingga 25 Mei, pengeluaran bulan ini menunjukkan peningkatan ketara 45 peratus berbanding tempoh yang sama April bagi kilang Selatan Semenanjung.“Pasaran kini menjangkakan peningkatan kira-kira 30 peratus dalam pengeluaran minyak sawit Malaysia dan Indonesia pada Mei berasaskan bulan ke bulan memandangkan kebanyakan hari semasa separuh kedua April adalah cuti Ramadan,” katanya kepada Bernama.Pada penutupan, kontrak bagi serahan Jun 2023 turun RM5 kepada RM3,585 satu tan, Julai 2023 kurang RM14 kepada RM3,588 satu tan dan Ogos 2023 susut RM13 kepada RM3,546 satu tan.September 2023 menguncup RM15 kepada RM3,539 satu tan, Oktober 2023 turun RM14 kepada RM3,543 satu tan dan November 2023 kurang RM11 kepada RM3,549 satu tan.Jumlah dagangan merosot kepada 35,395 lot daripada 66,442 lot pada Jumaat lepas manakala kepentingan terbuka berkurangan kepada 229,058 kontrak daripada 259,646.Harga MSM fizikal bagi Jun Selatan kekal tidak berubah pada RM3,620 satu tan. -BERNAMA

(Niaga hadapan MSM ditutup rendah ekoran kelemahan minyak kacang soya)


KUALA LUMPUR, 29 Mei- Indeks utama Bursa Malaysia ditutup tinggi selepas sesi dagangan tidak menentu, disokong oleh kenaikan dalam saham wajaran tinggi terpilih yang diterajui oleh Press Metal and CelcomDigi.Pada 5.00 petang, FTSE Bursa Malaysia KLCI (FBM KLCI) naik 1.95 mata untuk ditutup kepada 1,404.93 berbanding dengan paras penutup 1,402.98 pada Jumaat minggu lepas.Indeks petunjuk pasaran itu yang dibuka tinggi naik 2.49 mata kepada 1,405.47 pada pagi ini dan bergerak antara paras 1,401.93 dan 1,406.53 sepanjang hari dagangan.Bagaimanapun, keseluruhan pasaran kekal negatif dengan kaunter rugi mengatasi kaunter untung sebanyak 449 berbanding 376, manakala 445 kaunter tidak berubah, 1,005 tidak diniagakan dan 53 yang lain digantung.Jumlah dagangan meningkat kepada 2.73 bilion unit bernilai RM1.87 bilion daripada 2.44 bilion unit bernilai RM2.28 bilion pada Jumaat minggu lepas.Naib presiden penyelidikan ekuiti Rakuten Trade Sdn Bhd Thong Pak Leng berkata bagaimanapun kenaikan tersebut terhad susulan pendekatan berhati-hati para pelabur terhadap impak inflasi serta kebimbangan terhadap kemelesetan di Amerika Syarikat (AS).Beliau berkata FBM KLCI diniagakan tinggi hari ini apabila aktiviti membeli saham berhargaa rendah muncul susulan jualan pada minggu lepas. “Kami merasakan jualan dalam beberapa sesi dagangan lepas akan membantu peningkatan kerana penilaian indeks utama menjadi lebih menarik ditambah dengan keadaan ekonomi tempatan yang bertambah baik. “Oleh itu, kami menjangka aktiviti membeli saham berharga rendah akan berterusan dan mengunjurkan FBM KLCI diniagakan tinggi dalam jajaran 1,400-1,415 bagi minggu ini,” katanya.

(Bursa Malaysia ditutup tinggi, disokong kenaikan saham)

Thong berkata di pasaran serantau, indeks utama ditutup kebanyakannya tinggi selepas Presiden AS Joe Biden dan Speaker Dewan Kevin McCarthy mencapai persetujuan akhir mengenai isu menaikkan had siling hutang nasional AS. Di bursa tempatan, Press Metal naik 16 sen kepada RM4.90, CelcomDigi meningkat 10 sen kepada RM4.56, Telekom menokok 12 sen kepada RM5.20, Tenaga Nasional melonjak enam sen kepada RM9.75 dan IOI menambah empat sen kepada RM3.95.Sebaliknya, Axiata susut 14 sen kepada RM2.77 selepas mencatatkan keputusan suku pertama lebih rendah daripada jangkaan, manakala Petronas Chemicals turun lapan sen kepada RM6.87.Dalam kalangan kaunter cergas, Cloudpoint Technology yang memulakan dagangan sulungnya di Pasaran ACE meningkat 13.5 sen kepada 51.5 sen berbanding harga tawaran pada 38 sen, Bahvest Resources jatuh 2.5 sen kepada 20 sen dan YTL Corporation menokok 6.5 sen kepada 90 sen.Ta Win susut setengah sen kepada 3.5 sen manakala Sapura Energy tidak berubah pada 3.5 sen.Di papan indeks, Indeks FBM Emas meningkat 28.61 mata kepada 10,325.05, Indeks FBMT 100 naik 28.98 mata kepada 10,031.61 dan Indeks FBM Emas Shariah menokok 41.04 mata kepada 10,710.07.Indeks FBM 70 meningkat 101.62 mata kepada 13,581.62 tetapi FBM ACE jatuh 9.82 mata kepada 4,971.08.Mengikut sektor, Indeks Perkhidmatan Kewangan susut 7.15 mata kepada 15,297.28, Indeks Produk dan Perkhidmatan Perindustrian naik 0.45 mata kepada 164.53, Indeks Perladangan meningkat 39.15 mata kepada 6,794.41 dan Indeks Tenaga menokok 5.56 mata kepada 813.87.Jumlah dagangan Pasaran Utama berkurangan kepada 1.53 bilion unit bernilai RM1.45 bilion daripada 1.70 bilion unit bernilai RM2.05 bilion pada Jumaat minggu lepas.Jumlah dagangan waran meningkat kepada 274.34 juta unit bernilai RM35.30 juta daripada 210.10 juta unit bernilai RM23.01 juta.Jumlah dagangan Pasaran ACE melonjak kepada 921.19 juta saham bernilai RM388.47 juta daripada 535.86 juta saham bernilai RM206.90 juta sebelumnya.Kaunter produk dan perkhidmatan pengguna menyumbang 267.48 juta saham yang diniagakan di Pasaran Utama, produk dan perkhidmatan perindustrian (330.15 juta); pembinaan (55.77 juta); teknologi (138.41 juta); SPAC (sifar); perkhidmatan kewangan (57.38 juta); hartanah (182.63 juta); perladangan (28.09 juta); REITs (6.18 juta), dana tertutup (sifar); tenaga (216.35 juta); penjagaan kesihatan (49.73 juta); telekomunikasi dan media (47.83 juta); pengangkutan dan logistik (17.15 juta); dan utiliti (134.32 juta). -BERNAMA


Bursa Malaysia diniagakan rendah pada sesi dagangan tengah hari

KUALA LUMPUR, 29 Mei- Bursa Malaysia mengakhiri sesi urus niaga pagi hari ini lebih rendah.Pada 12.30 tengah hari, FTSE Bursa Malaysia KLCI (FBM KLCI) susut sedikit sebanyak 0.06 mata kepada 1,402.92 daripada 1,402.98 pada penutup Jumaat.Pada sesi pembukaan pagi ini, indeks barometer itu dibuka 2.49 mata lebih tinggi pada 1,405.47.Pergerakan harga di pasaran secara keseluruhan menyaksikan kaunter rugi mengatasi kaunter untung 433 berbalas 294, manakala 363 kaunter tidak berubah, 1,186 tidak diniagakan dan 26 yang lain digantung.Jumlah dagangan 1.62 bilion unit bernilai RM906.83 juta.

Bagi prestasi peringkat serantau, petunjuk yang diperlihatkan adalah positif dengan indeks Nikkei meningkat 0.98 peratus kepada 31,220.65 dan Indeks Straits Times naik sedikit sebanyak 0.19 peratus kepada 3,213.54 di tengah-tengah keyakinan terhadap perjanjian siling hutang AS.Presiden AS Joe Biden dan Speaker Dewan Kevin McCarthy baru-baru ini menyatakan bahawa ahli kongres akan bersetuju dengan syarat yang dikemukakan.Pada Jumaat, Setiausaha Perbendaharaan AS Janet Yellen membayangkan tarikh akhir untuk tempoh tamat had hutang telah dilanjutkan kepada 5 Jun.Dalam kalangan saham wajaran tinggi Bursa Malaysia - Maybank menokok 3.0 sen kepada RM8.61, Tenaga Nasional meraih 1.0 sen kepada RM9.70, CelcomDigi meningkat 4.0 sen untuk mencatatkan harga RM4.50, Public Bank turun 2.0 sen kepada RM3.88, manakala Petronas Chemicals tidak berubah pada RM6.95.Bagi kaunter aktif, Cloudpoint Technology yang pertama kali diniagakan di pasaran ACE melonjak 17.0 sen kepada 55.0 sen, Bahvest Resources turun 2.0 sen menjadi 20.5 sen, YTL Corporation memperoleh 5.5 sen kepada 89.0 sen sementara Sapura Energy dan Velesto Energy memperoleh setengah sen setiap satu kepada 4.0 sen dan 22.5 sen.Di papan indeks, Indeks FBM Emas mengembang 4.13 mata kepada 10,300.57, Indeks FBMT 100 meningkat 4.52 mata kepada 10,007.15 dan Indeks FBM Emas Syariah untung 5.55 mata kepada 10,674.58.Indeks FBM 70 pula naik 26.70 mata kepada 13,506.70 manakala Indeks FBM ACE turun 9.05 mata kepada 4,971.85.Mengikut sektor, Indeks Produk dan Perkhidmatan Perindustrian menambah 0.41 mata kepada 164.49, Indeks Perladangan mengukuh 15.88 mata menjadi 6,771.14, Indeks Tenaga susut 0.08 mata kepada 808.23 dan Indeks Perkhidmatan Kewangan kerugian 6.20 mata kepada 15,298.23.-BERNAMA


Pasaran getah ditutup bercampur-campur disebabkan ketidaktentuan pasaran

KUALA LUMPUR, 29 Mei- Pasaran getah tempatan ditutup bercampur-campur hari ini disebabkan ketidaktentuan pasaran berikutan kelemahan prestasi industri China dan ketidaktentuan kenaikan faedah Amerika Syarikat (AS) mempengaruhi sentimen pasaran, kata seorang peniaga.Dilaporkan bahawa keuntungan di firma perindustrian China merosot dalam empat bulan pertama 2023 sebanyak 20.6%.Sementara itu, perbelanjaan pengguna AS melonjak 0.8 peratus bulan lepas selepas naik 0.1 peratus pada bulan Mac, meningkatkan prospek pertumbuhan ekonomi untuk suku kedua, dan turut meningkatkan inflasi, yang boleh mendorong Rizab Persekutuan AS menaikkan semula kadar faedah bulan depan.Bagaimanapun, beliau berkata penurunan selanjutnya dihadkan oleh keadaan yang lebih baik di Asia selepas pemimpin AS memuktamadkan perjanjian had hutang pada Ahad.Presiden AS Joe Biden pada Ahad memuktamadkan perjanjian belanjawan dengan Speaker Dewan Undangan Negeri Kevin McCarthy untuk menggantung had hutang US$31.4 trilion untuk dua tahun akan datang dan perjanjian itu akan dibawa ke Kongres untuk undian."Pengendali pasaran akan mencari sokongan untuk harga getah berikutan amaran cuaca buruk di Thailand sambil memantau data ekonomi China yang akan dikeluarkan minggu ini untuk petunjuk pasaran selanjutnya," katanya.Pengeluaran getah mungkin terjejas bagi pengeksport utama getah Thailand apabila monsun barat daya menghampiri dengan amaran banjir kilat untuk beberapa wilayah dari 27 Mei hingga 1 Jun.Harga Lembaga Getah Malaysia (LGM) untuk Getah Mutu Malaysia 20 (SMR 20) menurun 6.5 sen kepada 609.5 sen sekilogram, manakala lateks pukal naik setengah sen kepada 494.0 sen sekilogram.Pada 5.00 petang, harga rujukan LGM untuk getah fizikal SMR 20 berada pada 609.0 sen sekilogram, manakala lateks pukal pada 494.5 sen sekilogram. -BERNAMA


KUALA LUMPUR, 29 Mei - Ringgit dibuka lemah berbanding dolar AS pada sesi awal dagangan Isnin di tengah-tengah kebuntuan mengenai siling hutang Amerika Syarikat (AS) baru-baru iniPada 9.01 pagi, mata wang tempatan menyusut kepada 4.6160/6205 berbanding dolar AS berbanding penutupan Jumaat pada paras 4.5970/6035.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata petunjuk daripada Presiden AS Joe Biden dan speaker lain mencadangkan ahli-ahli kongres akan bersetuju dengan terma pada hari Rabu.

(Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid)

Pada Jumaat, Setiausaha Perbendaharaan AS Janet Yellen menunjukkan tarikh akhir untuk tarikh tamat had hutang telah dilanjutkan kepada 5 Jun.Dalam pada itu, ringgit diniagakan kebanyakannya rendah berbanding sekumpulan mata wang utama, kecuali berbanding yen Jepun ia meningkat kepada 3.2791/2825 daripada 3.2918/2967 pada penutupan Jumaat.Ringgit akan menyusut nilai berbanding euro kepada 4.9474/9523 daripada 4.9340/9409 dan rendah berbanding pound Britain kepada 5.6975/7031 daripada 5.6819/6899 sebelum ini.Mata wang tempatan turut diniagakan kebanyakannya lebih rendah berbanding mata wang Asean yang lain.Ringgit meningkat sedikit berbanding baht Thailand pada 13.2510/2697 dari 13.2539/2784 tetapi merosot berbanding dolar Singapura pada 3.414/4150 daripada 3.4012/4062 hari Jumaat.Mata wang tempatan menyusut nilai berbanding rupiah Indonesia kepada 308.6/309.1 daripada 307.3/307.9 dan lemah berbanding peso Filipina pada 8.26/8.28 daripada 8.24/8.25 - BERNAMA


Prestasi ringgit dijangka baik selepas pasaran global mereda

KUALA LUMPUR, 26 Mei-Prestasi ringgit dijangka bertambah baik apabila ketidakpastian berhubung perkembangan pasaran global kembali reda.Ini seterusnya akan mencerminkan kekukuhan asas-asas ekonomi Malaysia yang lebih baik. Bank Negara Malaysia dalam kenyataan menjelaskan, pergerakan ringgit akan terus ditentukan pasaran.Bank pusat akan menguruskan sebarang risiko yang timbul daripada peningkatan ketidaktentuan pasaran kewangan.BNM juga akan memastikan mudah tunai mencukupi dan pasaran kewangan berfungsi secara teratur.Mengulas lanjut, BNM berkata penurunan nilai ringgit tidak terhad kepada Malaysia.Prestasi ringgit perlu dinilai bukan sahaja berbanding dolar, malah dengan mata wang rakan dagang utama negara.Mengikut kadar pertukaran efektif nominal (NEER),  secara relatifnya pergerakan Ringgit lebih perlahan berbanding rakan dagang utama.Dalam persekitaran semasa, perkembangan luaran memberi kesan lebih ketara terhadap prestasi ringgit.Justeru, prestasinya berbanding dolar mahupun mana-mana matawang lain, tidak mencerminkan kedudukan ekonomi negara.


Ringgit melantun semula ditutup tinggi berbanding dolar

KUALA LUMPUR, 26 Mei- Ringgit melantun semula untuk ditutup tinggi berbanding dolar AS apabila rundingan had siling hutang Amerika Syarikat (AS) berjalan lancar dengan mata wang tempatan juga mengukuh berbanding mata wang utama lain dan serantau.Pada 6 petang, unit tempatan diniagakan pada 4.5970/6035 berbanding dolar AS meningkat daripada paras penutup 4.6245/6285 pada Khamis.Ketua Ahli Ekonomi Bank Muamalat Malaysia Bhd Mohd Afzanizam Abdul Rashid berkata ringgit pulih semula hari ini berlegar pada paras RM4.6082."Nampaknya ada berita positif daripada perbincangan had hutang AS, dengan beberapa pengurangan perbelanjaan dalam bahagian tertentu. Sekiranya penggubal undang-undang AS mencapai persetujuan dengan had siling hutang dengan segera, pendekatan risiko akan kembali semula.“Pergerakan dolar AS-ringgit pada RM4.6125 agak rendah daripada paras ketahanan segera pada RM4.6257 dan ia dianggap terlebih jual berdasarkan kepada petunjuk teknikal,” katanya kepada Bernama. Pada penutup dagangan hari ini, ringgit meningkat berbanding kumpulan mata wang utama lain.Unit tempatan meningkat berbanding pound Britain kepada 5.6819/6899 daripada paras penutup 5.7247/7296 pada Khamis, naik berbanding euro kepada 4.9340/9409 daripada 4.9630/9673 dan menokok berbanding yen Jepun kepada 3.2918/2967 daripada 3.3141/3172.Ringgit diniagakan naik sedikit berbanding mata wang negara-negara Asean lain yang juga terjejas akibat daripada drama rundingan had siling AS, dengan peso Filipina turun 0.49 peratus berbanding dolar AS diikuti baht Thailand (0.07 peratus).Unit tempatan melantun semula kepada 3.4012/4062 berbanding dolar Singapura daripada 3.4202/4237 pada Khamis dan meningkat berbanding rupiah Indonesia kepada 307.3/307.9 daripada 309.2/309.6.Ringgit naik berbanding peso Filipina kepada 8.24/8.25 daripada 8.25/8.26 dan meningkat berbanding baht Thailand kepada 13.2539/2784 daripada 13.3602/3776 sebelumnya.- BERNAMA


KUALA LUMPUR, 26 Mei- Kadar antara bank jangka pendek ditutup stabil hari ini berikutan operasi Bank Negara Malaysia (BNM) yang menyerap lebihan mudah tunai daripada sistem kewangan.Mudah tunai dalam sistem konvensional merosot kepada RM41.90 bilion daripada RM44.86 bilion pagi ini manakala mudah tunai dana Islam menyusut kepada RM21.98 bilion berbanding RM23.14 bilion sebelumnya.Terdahulu, bank pusat menawarkan satu tender pasaran wang konvensional, dua tender Qard dan dua tender repo berbalik.Bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan pagi ini.BNM menyemak semula tender semalaman murabahah kepada RM21.0 bilion daripada RM20.9 bilion. Pada 4 petang, BNM menawarkan tender pasaran wang konvensional bernilai RM41.9 bilion dan tender pasaran wang Murabahah bernilai RM21.0 bilion bagi wang tiga hari.Kadar Semalaman Islam Malaysia (MYOR-i) berada pada 3.00 peratus pada 25 Mei 2023.- BERNAMA


Malaysia akan lancar pasaran pertukaran tenaga boleh diperbaharui serantau

(Menteri Ekonomi, Rafizi Ramli ditemu bual pada Forum Ekonomi Qatar)

KUALA LUMPUR, 26 Mei- Malaysia bakal melancarkan pasaran pertukaran tenaga boleh diperbaharui serantau dalam beberapa bulan akan datang. Usaha itu bagi memudahkan perdagangan rentas sempadan.Dalam temu bual yang dibawakan Bloomberg di Forum Ekonomi Qatar, Menteri Ekonomi, Rafizi Ramli berkata, Malaysia merupakan negara strategik dan berpotensi dalam sektor tenaga boleh diperbaharui. "Malaysia sangat unik kerana mempunyai keadaan geografi yang strategik dan permintaan tinggi terhadap tenaga boleh diperbaharui di Malaysia dan Singapura. "Malaysia mempunyai kedudukan yang baik untuk menghubungkan negara serantau,"katanya.Tambahnya, Malaysia juga akan melancarkan satu pelan induk perindustrian baharu pada Ogos ini dan semakan semula perancangan lima tahun dilakukan pada September.Forum Ekonomi Qatar merupakan platform penting di timur tengah untuk membincangkan isu perniagaan dan pelaburan global sekaligus menangani kebimbangan ekonomi dan pasaran kewangan.


Inflasi Malaysia meningkat 3.3%

KUALA LUMPUR, 26 Mei- Inflasi Malaysia meningkat dengan kadar perlahan kepada 3.3% pada April 2023.Indeks Harga Pengguna (IHP) mencatatkan 130 mata berbanding 125.9 mata pada bulan sama 2022.Menurut Jabatan Perangkaan Malaysia, kenaikan inflasi kekal didorong oleh restoran dan hotel sebanyak 6.6% dan makanan dan minuman bukan alkohol 6.3%. Kenaikan turut didorong peningkatan bagi kumpulan hiasan, perkakasan dan penyelenggaraan isi rumah; pelbagai barangan dan perkhidmatan; kesihatan serta perkhidmatan rekreasi dan kebudayaan.Namun, peningkatan lebih perlahan bagi kumpulan Pengangkutan sebanyak 2.3% berbanding 2.4% pada bulan sebelumnya telah mengimbangi inflasi daripada terus meningkat lebih tinggi.Komponen Makanan di rumah menyederhana kepada 5% berbanding 5.6 peratus bulan sebelumnya.Komponen Makanan di luar rumah, turut mencatat penyusutan kepada 8.1% berbanding 8.6% pada Mac 2023.Pelaksanaan Skim Harga Maksimum Musim Perayaan yang bermula pada 15 hingga 30 April lalu, selama 16 hari sedikit sebanyak meredakan inflasi komponen dari terus meningkat.Manakala, pengenalan Menu Rahmah turut mengurangkan kenaikan inflasi Makanan di luar rumah.


MOF lancar SIS

(Timbalan Menteri Kewangan I Datuk Seri Ahmad Maslan (TENGAH) melancarkan Dokumen Piawaian Pelaburan Mampan (SIS) di Kementerian Kewangan /BERNAMA)

PUTRAJAYA, 26 Mei- Kementerian Kewangan melancarkan Dokumen Piawaian Pelaburan Mampan SIS untuk syarikat pelaburan berkaitan kerajaan GLICs.Timbalan Menteri Kewangan, Datuk Seri Ahmad Maslan berkata, SIS akan membantu GLICs berkembang dengan lebih mampan selaras dengan aspirasi kerajaan Malaysia Madani menjelang 2025. "Lima prinsip SIS ini dinyatakan pertama, tadbir urus dan struktur; kedua, penjajaran strategi; ketiga, proses dan metodologi pelaburan; keempat hak dan tanggungjawab pelabur serta kelima, penzahiran dan ketelusan. "Semua perlu diikuti syarikat-syarikat Menteri Kewangan (Diperbadanankan), GLC dan GLICs,"katanya.SIS juga menyediakan keperluan dan panduan praktikal yang luas sebagai piawaian umum bagi GLICs. Beliau berkata demikian dalam sidang media Majlis pelancaran Dokumen Piawaian Pelaburan Mampan di Putrajaya.

(Datuk Seri Ahmad Maslan pada sidang media selepas melancarkan Dokumen Piawaian Pelaburan Mampan SIS)


Bursa Malaysia rendah pada tengah hari

KUALA LUMPUR, 26 Mei- Bursa Malaysia rendah semasa tengah hari pada Jumaat berikutan minat belian diselangi dengan penjualan dalam saham wajaran tinggi terpilih sejajar dengan sentimen lemah di bursa serantau.

Pada 12.30 tengah hari, FTSE Bursa Malaysia KLCI (FBM KLCI) turun 0.06 mata kepada 1,402.42 daripada 1,402.48 ketika ditutup pada Khamis.Indeks barometer itu dibuka 0.45 mata lebih tinggi kepada 1,402.93 pagi ini.Bagi keseluruhan pasaran, kaunter rugi mengatasi kaunter untung sebanyak 433 berbanding 294, manakala 363 kaunter tidak berubah, 1,186 kaunter tidak diniagakan dan 26 yang lain digantung.Jumlah dagangan sebanyak 1.34 bilion unit bernilai RM1.20 bilion.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata FBM KLCI meneruskan aliran menurun hari ini dan kini bergerak di atas paras penting 1,400 susulan pembelian semasa harga murah yang amat ditunggu tidak berlaku kerana pelabur kekal tidak memasuki pasaran, dipengaruhi oleh kelemahan pasaran serantau."Satu lagi hari yang menarik di Wall Street apabila pelabur berada dalam dilema antara rundingan siling hutang Amerika Syarikat (AS) yang masih dilaksanakan dan keuntungan korporat."Susulan tarikh akhir mungkir AS semakin hampir, Purata Perindustrian Dow Jones jatuh 35 mata manakala Nasdaq Composite melonjak 214 mata dirangsang oleh keuntungan kukuh Nvidia yang turut mendorong saham semikonduktor lain lebih tinggi," katanya kepada Bernama.

Beliau berkata walau bagaimanapun, aktiviti pembelian dijangka muncul jika indeks turun kepada kira-kira paras 1,390.Oleh itu, indeks penanda aras tempatan diunjurkan berada dalam aliran berjulat 1,400 hingga 1,410 dengan saham perbankan yang mengalami penurunan atau dijangka rendah untuk dibeli.Antara saham berwajaran tinggi, Maybank dan Public Bank masing-masing naik 2.0 sen kepada RM8.58 dan RM3.91, Tenaga Nasional melonjak 12.0 sen kepada RM9.70, CIMB Group susut 4.0 sen kepada RM4.92 manakala Petronas Chemicals tidak berubah pada RM6.97.Bagi kaunter aktif, YTL Corp meningkat 4.0 sen kepada 82.0 sen, SMRT Holdings menokok 6.0 sen kepada 71.5 sen, Widad Group naik setengah sen kepada 43.5 sen manakala Revenue Group turun setengah sen kepada 26.0 sen dan Malaysia Airports kurang 20.0 sen kepada RM7.06.Di papan indeks, Indeks FBM Emas naik 3.08 mata kepada 10,287.49, Indeks FBMT 100 menambah 4.75 mata kepada 9,994.71, Indeks FBM Emas Syariah meningkat 4.58 mata kepada 10,648.68, Indeks FBM 70 menokok 27.93 mata kepada 13,452.95 manakala Indeks FBM ACE turun 18.01 mata kepada 4,926.18.Mengikut sektor, Indeks Produk dan Perkhidmatan Perindustrian menguncup 0.03 mata kepada 164.11, Indeks Perladangan susut 69.41 mata kepada 6,736.34, Indeks Tenaga kurang 8.91 mata kepada 809.85 namun, Indeks Perkhidmatan Kewangan naik 2.34 mata kepada 15,320.77.-BERNAMA


Nilai ringgit akan kembali stabil

PUTRAJAYA, 26 Mei- Nilai ringgit akan kembali stabil pada kadar munasabah.Timbalan Menteri Kewangan, Datuk Seri Ahmad Maslan optimis penurunan nilai ringgit berbanding dolar Amerika Syarikat ketika ini hanya bersifat sementara.Ini berikutan kerajaan Amerika Syarikat (AS) masih belum membuat keputusan berhubung had siling hutang negaranya."Kita harap ia boleh diselesaikan dalam masa yang pantas dan apabila perkara ini selesai saya harap akan kembali kepada kadar yang lebih munasabah," katanya.

(Timbalan Menteri Kewangan, Datuk Seri Ahmad Maslan)

Beliau berkata demikian dalam sidang media pada Majlis Pelancaran Dokumen Piawaian Pelaburan Mampan (SIS), di sini hari ini.Kementerian Kewangan juga yakin Bank Negara Malaysia (BNM) mempunyai strategi penyelesaian sekiranya AS masih tidak mempunyai keputusan had siling hutang negara. Berhubung kadar OPR pada masa akan datang, Ahmad Maslan menyatakan ia bergantung kepada keputusan BNM.Ketika ini, BNM menentukan kadar OPR berdasarkan inflasi negara dan bukannya nilai ringgit.

Perbaiki pemberian subsidi bersasarMengenai pemberian subsidi kepada rakyat, beliau menegaskan ia perlu adil.Justeru, dasar pemberian subsidi bersasar perlu diperbaiki agar golongan miskin mendapat manfaat melalui bantuan itu."Orang kaya dapat lebih banyak daripada orang miskin. Kita ingin betulkan kesilapan itu, semua orang akan setuju orang miskin diberikan lebih banyak subsidi daripada orang kaya," tambahnya.Kerajaan Perpaduan akan memberi fokus kepada golongan miskin, manakala golongan T20 hanya terlibat dengan pelepasan cukai tertentu.


Affin Bank unjur pertumbuhan pinjaman 11 peratus

KUALA LUMPUR, 26 Mei- Affin Bank Bhd mengunjurkan pertumbuhan pinjaman lebih sederhana antara 10 hingga 11 peratus tahun ini berbanding 15 peratus direkodkan tahun lalu.Ia susulan prospek berhati-hati ke atas sektor perbankan secara keseluruhannya.Presiden dan Ketua Pegawai Eksekutif Kumpulan, Datuk Wan Razly Abdullah Wan Ali berkata tahun ini dijangka menjadi tempoh mencabar ekoran cabaran ekonomi yang hebat di Amerika Syarikat (AS) dan kelembapan di Eropah, dengan kedua-dua pasaran itu mungkin mengalami kemelesetan.Beliau berkata ini akan memberi kesan spontan ke atas Asia dan juga Malaysia namun, masih banyak peluang perniagaan dikenal pasti di Malaysia."Kami kekal fokus pada rancangan perniagaan,walaupun ada cabaran namun perniagaan dan perancangan perlu diteruskan agar dapat melabur dalam bidang teknologi, meningkatkan perkhidmatan pelanggan serta mengembangkan sektor ESG," katanya.

(Presiden dan Ketua Pegawai Eksekutif Kumpulan, Datuk Wan Razly Abdullah Wan Ali)

Beliau ditemui pemberita selepas mesyuarat agung tahunan Affin Bank di ibu negara, semalam.Jelas Wan Razly lagi, syarikat akan kekal fokus pada pengembangan francais pelanggan dan menambah baik kualiti aset.Fokus turut diberikan terhadap perbankan komuniti iaitu perbankan runcit serta pertumbuhan sektor perusahaan kecil dan sederhana yang mencatatkan pertumbuhan kukuh tahun lepas.


Ringgit dibuka rendah, kemelut hutang AS beri kesan terhadap permintaan

KUALA LUMPUR, 26 Mei- Ringgit kekal di bawah tekanan ketika hasil pebincangan mengenai had siling hutang Amerika Syarikat (AS) terus mencetuskan ketidaktentuan yang ketara.Pada 9 pagi ini, ringgit susut kepada 4.6280/6305 berbanding dolar AS daripada 4.6245/6285 pada akhir urus niaga semalam yang mencatat paras terendah dalam tempoh enam bulan.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata tindakan Fitch Ratings menyenaraikan dana berdaulat kerajaan AS dalam Pemantauan Penarafan Negatif selanjutnya, hanya menunjukkan potensi penurunan penarafan yang terus ketara."Ini mungkin menjadi sebab mengapa pulangan hasil kertas 10 tahun Perbendaharaan AS yang tinggi menghampiri lapan mata asas kepada 3.82 peratus."Sehubungan itu, kami menjangkakan ketidaktentuan akan terus ketara dalam tempoh terdekat ini," katanya kepada Bernama.

(Dr Mohd Afzanizam Abdul Rashid/Foto fail Bernama)

Mohd Afzanizam berkata gandingan ringgit-dolar AS kekal lemah dengan kadar perukaran ditutup lebih rendah sebanyak 0.72 peratus semalam berbanding sehari sebelumnya, sekali gus melepasi paras rintangan sebelum ini pada 4.7495.Dari segi carta teknikal, beliau menjangkakan tahap rintangan seterusnya pada 4.7495."Masih belum jelas sama ada Kongres AS akan bersetuju untuk menaikkan paras siling hutang tidak lama lagi."Aspek politik juga bukanlah sesuatu yang boleh dinafikan ketika pihak Republikan berkemungkinan dilihat hanya memanfaatkan keadaan selepas kadar sokongan terhadap presiden terus rendah."Atas alasan itu, perincian perjanjian terbabit adalah penting kerana membabitkan aspek mengenai potongan perbelanjaan dan kesannya terhadap pertumbuhan," katanya.Menurutnya, setakat ini data dilihat agak positif dengan Tuntutan Awal Pengangguran AS susut kepada 229,000 minggu lepas berbanding 242,000 sebelum ini manakala anggaran kedua bagi Keluaran Dalam Negara Kasar (KDNK) suku pertama 2023 negara maju itu menokok 1.3 peratus berbanding unjuran 1.1 peratus.Susulan itu, katanya, dolar AS dijangka terus mendapat permintaan tinggi.Di peringkat tempatan, pelabur akan memantau data inflasi April 2023 yang akan diumumkan hari ini.Sebelum ini, inflasi Mac 2023 turun kepada 3.4 peratus daripada 3.7 peratus pada bulan sebelumnya.Dalam pada itu, ringgit kebanyakannya lebih mengukuh berbanding mata wang utama kecuali berbanding euro yang susut kepada 4.9635/9662 daripada 4.9630/9673 pada sesi akhir urus niaga semalam.Ringgit meningkat berbanding yen Jepun pada 3.3086/3106 daripada 3.3141/3172 dan mengukuh berbanding pound Britain kepada 5.7026/7057 daripada 5.7247/7296.Selain itu, ringgit diniagakan bercampur-campur mata wang Asean lain.Ia mengukuh berbanding dolar Singapura pada 3.4168/4191 daripada 3.4202/4237 semalam dan naik berbanding baht Thailand pada 13.3306/3440 daripada 13.3602/3776.Unit tempatan itu bagaimanapun susut berbanding rupiah Indonesia kepada 309.4/309.8 daripada 309.2/309.6 dan tidak berubah berbanding peso Filipina pada 8.25/8.26.-BERNAMA


Ekuinas tingkat pemilikan ekuiti Bumiputera kepada RM6.5 bilion

KUALA LUMPUR, 25 Mei- Ekuiti Nasional Bhd; Ekuinas berjaya meningkatkan pemilikan ekuiti Bumiputera kepada RM6.5 bilion bersamaan 1.6 kali ganda modal yang dilaburkan.Ketua pegawai eksekutifnya, Syed Yasir Arafat Syed Abd Kadir berkata, jumlah nilai pemegang saham pula meningkat kepada RM8.2 bilion atau 2.1 kali ganda daripada modal dilaburkan.Katanya, berdasarkan pencapaian itu, syarikat akan terus meninjau peluang pelaburan baharu dan meningkatkan nilai syarikat portfolio dalam sektor tumpuan."Saya berpendapat, sektor minyak dan gas, logistik, pharmaseutikal dan penjagaan kesihatan akan terus mencatatkan prestasi yang baik dan ini antara sektor yang dijangka kekal kukuh tahun ini,"kata Syed Yasir Arafat.Bercakap pada sidang media pengumuman prestasi kewangan Ekuinas bagi tahun kewangan berakhir 31 Disember 2022, jelasnya jumlah portfolio pelaburan terkumpul terdiri daripada 42 syarikat setakat akhir 2022.Ekuinas memperoleh pegangan dalam Xenergi Sdn Bhd, sebagai pelaburan kukuh untuk syarikat portfolio Davex (M) Sdn Bhd.Ia turut memperbadankan Dana ASAS berjumlah RM100 juta, bertujuan membantu pengembangan syarikat Bumiputera bersaiz sederhana yang berpotensi tinggi.Tambahnya, tahun ini Ekuinas optimis namun kekal berhati-hati dan menjangkakan tempoh lebih mencabar pada masa akan datang berikutan rancangan pelupusan beberapa aset dalam portfolionya dan agihan modal untuk beberapa dana.

(Ketua Pegawai Eksekutif Ekuinas, Syed Yasir Arafat Syed Abd Kadir)


Niaga hadapan MSM ditutup tinggi susulan ringgit lemah

KUALA LUMPUR, 25 Mei - Kontrak niaga hadapan minyak sawit mentah (MSM) di Bursa Malaysia Derivatives meneruskan momentum menaik untuk ditutup tinggi pada Khamis memandangkan ringgit yang lemah dan pengeluaran dijangkakan berkurangan terus meningkatkan sentimen pasaran, kata peniaga minyak sawit, David Ng.Justeru, piihaknya menetapkan paras sokongan pada RM3,300 satu tan dan rintangan pada RM3,700 satu tan, katanya kepada Bernama pada Khamis.Sementara itu, Ketua Penyelidikan Komoditi Sunvin Group yang berpangkalan di Mumbai, India, Anilkumar Bagani berkata kenaikan yang direkodkan minyak kacang soya serta anggaran pengeluaran minyak sawit lebih rendah berbanding jangkaan oleh Persatuan Minyak Sawit Malaysia juga mendorong prestasi pasaran MSM tempatan hari ini.

Pada penutupan dagangan hari ini, kontrak bagi serahan Jun 2023 meningkat RM38 kepada RM3,565 satu tan; Julai 2023 menokok RM76 kepada RM3,550 satu tan manakala Ogos 2023 naik RM86 kepada RM3,493 satu tan.September 2023 pula menambah RM90 kepada RM3,482 satu tan, Oktober 2023 melonjak RM92 kepada RM3,486 satu tan dan November 2023 meningkat RM89 kepada RM3,487 satu tan.Jumlah dagangan berkurangan kepada 67,293 lot daripada 69,355 lot pada Rabu manakala kepentingan terbuka susut kepada 264,738 kontrk daripada 267,919 kontrak.Harga MSM fizikal bagi Jun Selatan menambah RM30 kepada RM3,630 satu tan.-BERNAMA


PRO-NET lantik EON jadi pengedar rasmi smart Malaysia

KUALA LUMPUR, 25 Mei- Proton New Energy Technology Sdn Bhd; PRO-NET melantik cabang pemasaran automotif DRB-HICOM, Edaran Otomobil Nasional Berhad (EON) sebagai pengedar rasmi smart Malaysia.Sebagai salah satu pengedar pelbagai jenama terbesar negara, pelantikan EON mencerminkan komitmen PRO-NET untuk menembusi pasaran EV yang semakin rancak dinegara ini.PRO-NET yakin, gabungan pengetahuan dan pengalaman luas EON serta capaian pelanggan DRB-HICOM, akan mewujudkan sinergi ideal yang mampu mendorong wawasan smart Malaysia ke tahap lebih tinggi. Jelasnya, pelantikan pengedar bereputasi tinggi adalah salah satu strategi utama smart Malaysia, selain memperkenalkan aplikasi pintar yang membolehkan pelanggan menikmati perkhidmatan ditawarkan dan membuat pembayaran.Ia juga menyediakan akses mudah kepada peta pengecasan EV dan kemudahan pengecasan DC.Menerusi kehadiran model terbaharu smart #1, syarikat yakin mampu memberikan sumbangan besar kepada masa depan mobiliti elektrik untuk pasaran negara.PRO-NET akan mengumumkan beberapa lagi pelantikan pengedar baharu kelak.


Ekonomi Malaysia dijangka terus berkembang

KUALA LUMPUR, 25 Mei- Ekonomi Malaysia dijangka berkembang pada kadar perlahan untuk tempoh beberapa bulan akan datang berdasarkan Indeks Pelopor; IP yang menyusut 1.2% kepada 110.1 mata pada Mac 2023.IP digunakan untuk mengukur kenaikan dan penurunan ekonomi dalam purata empat hingga enam bulan ke hadapan.Prestasi IP terjejas disebabkan penurunan ketara dalam Import Benar Semi Konduktor dan Indeks Perusahaan Bursa Malaysia. Perubahan bulanan IP juga mencatatkan penurunan sebanyak 1.1% pada Mac 2023 berbanding 2.9% bulan sebelumnya.Ini disebabkan Jangkaan Nilai Jualan, Pembuatan sebanyak negatif 0.6% dan Import Benar Logam Asas Berharga & Logam Bukan Ferus Lain sebanyak negatif 0.5%.Sementara itu, Indeks Serentak; IS yang mencerminkan keadaan ekonomi semasa, meningkat 3.4% kepada 121.9 mata.


Niaga hadapan FBM KLCI ditutup rendah

KUALA LUMPUR, 24 Mei- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives ditutup rendah hari ini seiring dengan prestasi lemah di pasaran tunai pendasar. Pada penutup dagangan, kontrak Mei 2023, Jun 2023, dan Disember 2023, berkurangan 3.0 mata masing-masing kepada 1,406, 1,407 dan 1,397 manakala September 2023 menyusut 2.0 mata kepada 1,397. Jumlah dagangan naik kepada 6,542 lot daripada 6,511 lot pada Isnin manakala kepentingan terbuka menyusut kepada 41,489 kontrak daripada 41,880 kontrak sebelum ini.FBM KLCI merosot 1.92 mata untuk ditutup kepada 1,409.62 daripada 1,411.5 pada Selasa. - BERNAMA


Pasaran getah ditutup rendah

KUALA LUMPUR, 24 Mei- Pasaran getah tempatan ditutup lebih rendah hari ini sejajar dengan pergerakan pasaran hadapan getah serantau yang agak tertekan dengan ketidaktentuan siling hutang Amerika Syarikat (AS), kata seorang peniaga.“Niaga hadapan getah Jepun merosot ke paras terendah sejak 14 April 2023, pada awal dagangan pada hari Rabu, diheret turun oleh kelemahan dalam pasaran Shanghai, manakala pelabur tidak menunjukkan tindak balas ketara terhadap data ekonomi Jepun yang positif.“Namun, kerugian selanjutnya berjaya disekat oleh kenaikan harga minyak dan nilai ringgit yang lebih lemah berbanding dolar AS,” katanya kepada BERNAMA.Harga Lembaga Getah Malaysia (LGM) untuk Getah Mutu Malaysia 20 (SMR 20) dan lateks pukal masing-masing turun 1.5 sen kepada 607.5 sen sekilogram dan 490.5 sen sekilogram.Pada pukul 5.00 petang, harga rujukan LGM untuk getah fizikal SMR 20 ialah 600.5 sen sekilogram, manakala lateks pukal pada 490.50 sen sekilogram.- BERNAMA


Bukan semua komitmen pelaburan RM170 bilion di China daripada MoU - Zafrul

KUALA LUMPUR, 24 Mei - Kementerian Pelaburan, Perdagangan dan Industri (MITI) menafikan dakwaan kononnya terdapat syarikat Malaysia dengan prestasi kurang meyakinkan memeterai perjanjian persefahaman (MoU) bernilai RM170 bilion semasa lawatan rasmi Perdana Menteri, Datuk Seri Anwar Ibrahim ke China baru-baru ini.Menterinya, Datuk Seri Tengku Zafrul Tengku Abdul Aziz berkata nilai tersebut terbahagi kepada dua komponen, dan bukan hanya nilai MoU semata-semata.

"Pertama, RM100.33 billion pelaburan daripada syarikat terkemuka China semasa sesi meja bulat yang di pengerusikan Perdana Menteri. Kedua RM69.74 billion yang merupakan komitmen pelaburan dan kerjasama ekonomi melibatkan 19 MoU perniagaan ke perniagaan di Malaysia di antara syarikat Malaysia dan China. Jadi bukan semua komitmen pelaburan RM170 bilion adalah daripada MoU," katanya menerusi hantaran video di Facebook, hari ini.Tambah Tengku Zafrul, MoU tersebut telah melalui proses penilaian yang telus dan komprehensif dan ia telah diguna pakai sejak dahulu.Katanya, sebarang MoU melibatkan Malaysia dan negara asing yang bakal disaksikan oleh Perdana Menteri akan dinilai terlebih dahulu oleh Jawatankuasa Penilaian MoU.Katanya, jawatankuasa berkenaan dianggotai oleh Kementerian Luar, Kementerian Kewangan, Perbadanan Pembangunan Perdagangan Luar Malaysia (Matrade), Lembaga Pembangunan Pelaburan Malaysia (MIDA), MITI serta lain-lain kementerian, agensi atau organisasi berkaitan.“Selepas selesai penilaian, syarikat tempatan yang terlibat akan dimaklumkan sama ada permohonan mereka diterima atau ditolak.“Dalam proses penilaian MoU tersebut, terdapat juga beberapa mou yang ditolak oleh Jawatankuasa Penilaian MoU disebabkan tidak memenuhi kriteria atau projek di bawah MoU tersebut yang tidak membawa faedah ekonomi yang signifikan kepada negara,” katanya.


Bursa Malaysia dibuka tinggi sedikit pada sesi awal dagangan

KUALA LUMPUR, 24 Mei- Dagangan Bursa Malaysia meningkat kembali pagi ini dan dibuka lebih tinggi, disokong oleh kegiatan belian baharu yang membabitkan saham wajaran tinggi terpilih.Pada 9.15 pagi, FTSE Bursa Malaysia KLCI (FBM KLCI) meningkat 0.24 mata kepada 1,411.78 daripada 1,411.54 pada penutup semalam.Indeks barometer dibuka pada paras 1,411.36, turun sedikit sebanyak 0.18 mata.Namun begitu, pergerakan harga di pasaran secara keseluruhan menyaksikan kaunter rugi mengatasi kaunter untung 185 berbalas 157, manakala 244 kaunter tidak berubah, 1,672 tidak diniagakan dan 14 yang lain digantung.Jumlah dagangan 236.06 juta unit bernilai RM110.98 juta.Menurut Malacca Securities Sdn Bhd, pelabur dijangka masih mengambil sikap berhati-hati memandangkan rundingan siling hutang masih tidak menghasilkan kemajuan.“Pelabur mungkin memberi tumpuan kepada syarikat yang pada asasnya kukuh di tengah-tengah musim pelaporan pendapatan di bursa tempatan.“Bagi komoditi, minyak mentah Brent diniagakan melebihi US$76 setong, manakala harga minyak sawit mentah berlegar melebihi RM3,400 satu tan dan harga emas pula kekal di bawah US$2,000 seaun," katanya.Firma itu menambah sektor semikonduktor boleh menjadi antara sektor tumpuan berikutan rancangan kerajaan untuk mengukuhkan sistem semikonduktor Malaysia dengan hasrat dapat mencapai 15 peratus penguasaan pasaran menjelang 2030.Dalam kalangan saham wajaran tinggi, Maybank turun 2.0 sen kepada RM8.59, CIMB Group susut 3.0 sen menjadi RM4.98, Public Bank dan Tenaga Nasional, kedua-duanya susut 1.0 sen dan mencatatkan harga RM3.90 dan RM9.55 tetapi Petronas Chemicals menambah 7.0 sen kepada RM6. 96.Bagi kaunter aktif, Bahvest Resources naik 2.0 sen kepada 18.0 sen, YTL Corporation meraih 2.5 sen kepada 80.5 sen, Aneka Jaringan memperoleh 1.0 sen kepada 18.0 sen manakala Tanco dan Jade Marvel menambah setengah sen setiap satu kepada 55.0 sen dan 24.0 sen.Di papan indeks, Indeks FBM Emas merosot 3.50 mata kepada 10,367.15, Indeks FBMT 100 turun 3.77 mata kepada 10,066.72 manakala Indeks FBM Emas Syariah meningkat 8.29 mata untuk mencatatkan paras 10,750.50 danIndeks FBM 70 pula merosot 27.98 mata kepada 13,571.83 tetapi Indeks ACE FBM meningkat 19.16 mata kepada 4,936.95.Mengikut sektor, Indeks Produk dan Perkhidmatan Perindustrian mengembang 0.57 mata kepada 164.70, Indeks Perkhidmatan Kewangan turun 34.31 mata menjadi 15,375.90, Indeks Perladangan berkurangan 11.55 mata kepada 6,963.60 dan Indeks Tenaga menguncup 1.68 mata kepada 835.17.- BERNAMA


Operasi BNM bantu kadar jangka pendek untuk kekal stabil hari ini

KUALA LUMPUR, 24 Mei- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM42.20 bilion dan sejumlah RM19.51 bilion untuk dana Islam.Hari ini, bank pusat akan menjalankan tender pasaran wang konvensional melibatkan RM500 juta selama tujuh hari.Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada 4 petang, BNM akan menawarkan sehingga RM41.9 bilion untuk tender semalaman konvensional dan RM18.5 bilion bagi tender semalaman Murabahah.- BERNAMA


Nilai ringgit dibuka rendah berbanding dolar

KUALA LUMPUR, 24 Mei- Ringgit dibuka rendah berbanding dolar AS apabila nilai dolar AS kekal kukuh, didorong oleh lonjakan dalam hasil Perbendaharaan AS di tengah-tengah ketidaktentuan yang menyelubungi perbincangan siling hutang Amerika Syarikat (AS), kata seorang penganalisis.Pada 9 pagi, mata wang tempatan berada pada 4.5790/5820 berbanding dolar AS daripada kadar penutup Selasa 4.5700/5750.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata siling hutang kerajaan AS terus menjadi perhatian kerana ahli politik masih belum mencapai persetujuan untuk menaikkan had hutang, yang mana kegagalan berbuat demikian boleh mengakibatkan kemungkiran dalam obligasi hutang.“Pada 129 peratus daripada keluaran dalam negara kasar, hutang kerajaan AS adalah besar dan oleh itu sebarang kemungkiran boleh menjejaskan seluruh pasaran global.“Namun begitu, dolar AS masih disifatkan sebagai mata wang selamat dan pada masa ketidaktentuan, peserta pasaran akan cenderung untuk mendapatkan perlindungan dengan memegang lebih banyak dolar,” katanya kepada Bernama.Beliau turut menyatakan Indeks Dolar AS (DXY) kekal pada paras tinggi 103.488 mata.Oleh itu, ringgit diunjurkan kekal lemah, pada 4.5725 berbanding dolar AS dengan paras rintangan pada RM4.6257, tambah beliau.Sementara itu, ringgit diniagakan rendah berbanding sekumpulan mata wang utama.Mata wang tempatan menyusut nilai berbanding pound Britain kepada 5.6894/6931 daripada 5.6577/6639 pada Selasa, turun berbanding euro kepada 4.9325/9357 daripada 4.9251/9305 dan rendah berbanding yen Jepun pada 3.3059/3083 daripada 3.3006/3044 semalam.Berbanding mata wang Asean lain, ringgit turut diniagakan rendah.Ringgit turun berbanding rupiah Indonesia pada 307.7/308.1 daripada 307.1/307.7 pada penutup Selasa dan merosot nilai kepada 3.3994/4021 daripada 3.3920/3962 berbanding dolar Singapura semalam.Mata wang tempatan turun sedikit berbanding peso Filipina kepada 8.21/8.22 berbanding 8.20/8.21 daripada penutup Selasa dan susut berbanding baht Thailand kepada 13.2341/2481 daripada 13.1712/1920 sebelumnya- BERNAMA


Niaga hadapan MSM ditutup rendah

KUALA LUMPUR, 23 Mei- Kontrak niaga hadapan minyak sawit mentah (MSM) di Bursa Malaysia Derivatives ditutup rendah hari ini untuk hari kedua berturut-turut berikutan kebimbangan mengenai pengeluaran yang meningkat, selain pasaran minyak kacang soya yang lemah, terus memberi impak kepada harga komoditi tersebut.Peniaga minyak sawit David Ng berkata harga paras sokongan MSM dilihat pada RM3,100 satu tan dan paras halangan pada RM3,600.Ketua Penyelidikan Komoditi Sunvin Group yang berpangkalan di Mumbai Anilkumar Bagani berkata niaga hadapan MSM tinggi pada pembukaan tetapi kekurangan belian susulan daripada sebahagian pasaran eksport dan “washout” minyak sawit oleh China telah menjejaskan momentum meningkat komoditi itu.“Tekanan tambahan untuk minyak sawit ialah pemulihan pengeluaran berikutan data Persatuan Pengilang Minyak Sawit Selatan Semenanjung (SPPOMA) untuk tempoh 1-20 Mei menunjukkan pengeluaran kilang di selatan Semenanjung meningkat sebanyak 18.5 peratus.“Pasaran akan menunggu anggaran pengeluaran UOB Kay Hian dan Persatuan Minyak Sawit Malaysia (MPOA) untuk tempoh 1-20 Mei,” katanya kepada Bernama.Anilkumar berkata harga MSM akan mendapat tekanan daripada permintaan import yang rendah yang berterusan dari China dan India manakala penurunan harga minyak makan alternatif akan mengehadkan penggunaan dan harga minyak sawit.“Prospek makroekonomi global yang lemah juga telah menjejaskan harga minyak sawit melalui sentimen penurunan harga minyak mentah,” katanya.Pada penutup dagangan hari ini, kontrak bagi Jun 2023 merosot RM124 kepada RM3,551 satu tan, Julai 2023 berkurangan RM46 kepada RM3,458 satu tan dan Ogos 2023 susut RM14 kepada RM3,378 satu tan.Kontrak September 2023 turun RM8 kepada RM3,359 satu tan manakala Oktober 2023 merosot RM4 kepada RM3,363 satu tan dan November 2023 jatuh RM3 kepada RM3,366 satu tan.Jumlah dagangan naik kepada 62,833 lot daripada 36,720 lot pada Isnin manakala kepentingan terbuka meningkat kepada 258,633 kontrak daripada 233,773 kontrak.Harga MSM fizikal bagi Jun Selatan merosot RM70 kepada RM3,650 satu tan. -BERNAMA


KUALA LUMPUR, 23 Mei- Ringgit ditutup rendah berbanding dolar Amerika Syarikat (AS) hari ini, seiring dengan mata wang serantau lain di tengah-tengah peningkatan bidaan terhadap dolar AS sebagai mata wang selamat, sementara menantikan penyelesaian terhadap isu siling hutang AS, kata seorang peniaga.Pada 6.00 petang, mata wang tempatan berada pada 4.5700/5750 berbanding dolar AS daripada 4.5470/5515 sewaktu ditutup pada Isnin.“Dolar AS berada dalam kedudukan yang dominan pada masa ini berbanding mata wang Asia dan anda boleh melihat kelemahan ini dipacu oleh yuan, dengan data pertumbuhan China lebih lemah, ditambah pula dengan peningkatan risiko geopolitik selepas G7. ‘Wujud kritikan terhadap China oleh kalangan pemimpin G7 yang mempertimbangkan kedua-dua risiko ketenteraan dan keselamatan siber,” kata Pengarah Urusan SPI Asset Management Stephen Innes kepada Bernama.Beliau berkata yuan yang lemah menjejaskan pertukaran asing Asia terutamanya ringgit.

(Ringgit ditutup rendah berbanding dolar AS)

Ringgit turut menyusut kepada paras terendah dalam tempoh lebih dua dekad berbanding dolar Singapura, mencapai paras 3.3939 awal hari ini, namun merosot kepada 3.3920/3962 ketika ditutup berbanding 3.3799/3835 pada penutupan semalam.“Inflasi berlaku lebih tinggi serta mengejutkan dan berupaya menyebabkan Penguasa Kewangan Singapura cuba memusatkan semula dolar Singapura dengan lebih kukuh.“Pertumbuhan yang lemah di China sewajarnya menyebabkan Bank Negara Malaysia untuk menghentikan seketika (kenaikan kadar faedah) dan mungkin mempertimbangkan pengurangan menjelang akhir tahun,” kata Innes.Pada penutupan, ringgit diniagakan kebanyakannya rendah berbanding sekumpulan mata wang utama.Mata wang tempatan hampir tidak berubah berbanding pound Britain kepada 5.6577/6639 daripada 5.6578/6634 semasa ditutup pada Isnin, namun merosot berbanding euro kepada 4.9251/9305 daripada 4.9189/9238 dan ditutup rendah berbanding yen Jepun kepada 3.3006/3044 daripada 3.2973/3008 semalam.Ringgit diniagakan kebanyakannya rendah berbanding mata wang Asean lain.Unit tempatan itu merosot berbanding rupiah Indonesia kepada 307.1/307.7 daripada 305.3/305.8 sewaktu ditutup pada Isnin, turun berbanding peso Filipina kepada 8.20/8.21 daripada 8.14/8.16, namun meningkat berbanding baht Thailand kepada 13.1712/1920 daripada 13.1950/2138. -BERNAMA


Niaga hadapan emas ditutup rendah

KUALA LUMPUR, 23 Mei- Niaga hadapan emas di Bursa Malaysia Derivatives ditutup rendah hari ini dengan 22 lot diniagakan.Kontrak bulan semerta Mei 2023 turun kepada US$1,968.70 setiap troy auns daripada US$1,982.50 setiap troy auns pada Isnin.Kontrak bagi Jun 2023, Julai 2023, Ogos 2023, Oktober 2023 dan Disember 2023, semuanya ditutup pada US$1,977.0 setiap troy auns.Harga emas fizikal berada pada US$1,970.30 setiap troy auns seperti yang diterbitkan oleh London Bullion Market Association pada 22 Mei, 2023. -BERNAMA


Bursa Malaysia ditutup rendah,sentimen lemah di bursa serantau

KUALA LUMPUR, 23 Mei- Bursa Malaysia meneruskan kerugian semalam untuk ditutup rendah hari ini berikutan penjualan saham-saham perkhidmatan produk perindustrian dan perkhidmatan dalam persekitaran sentimen lemah di bursa serantau.Pada 5.00 petang ini, indeks utama FTSE Bursa Malaysia KLCI (FBM KLCI) susut 7.46 mata untuk ditutup pada 1,411.54 daripada 1,419.00 ketika ditutup pada Isnin.Indeks tersebut dibuka berkurangan 0.68 mata pada 1,418.32 pagi ini dan bergerak dalam jajaran 1,409.51 hingga 1,419.61 sepanjang sesi dagangan.Pasaran secara meluas menyaksikan kaunter rugi mengatasi untung iaitu 518 berbanding 315 manakala 399 kaunter tidak berubah, 1,027 tidak diniagakan dan 14 yang lain digantung dagangannya.Jumlah dagangan susut kepada 2.46 bilion unit bernilai RM1.66 bilion daripada 2.79 bilion unit bernilai RM1.79 bilion pada Isnin.Public Bank dan Petronas Chemicals merupakan penyumbang utama kepada kerugian indeks penanda aras tempatan, susut 4.0 sen dan 7.0 sen setiap satu masing-masing kepada RM3.91 dan RM6.89, dengan gabungan sebanyak 2.20 mata.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata FBM KLCI terus menunjukkan trend menurun dalam persekitaran penjualan di peringkat serantau.“Pasaran serantau utama kebanyakannya berada di wilayah negatif kerana pelabur berhati-hati terhadap rundingan siling hutang Amerika Syarikat (AS) yang berakhir tanpa sebarang persetujuan yang mungkin mendorong ekonomi AS ke arah kemungkiran hutang."Tanpa menaikkan siling hutangnya, kerajaan AS dijangka akan menghabiskan dananya untuk memenuhi obligasi kewangan menjelang 1 Jun depan," katanya kepada Bernama hari ini.Menurut Thong, senario sebegitu akan memberi kesan menyebabkan gangguan ketara dalam pasaran kewangan global dan seterusnya membebankan ekonomi global yang tidak menentu ketika ini.“Di peringkat tempatan, selepas menganalisis situasi domestik, kami percaya bahawa indeks penanda aras pada masa ini lebihan jualan, juster kami menjangkakan belian semasa harga rendah mungkin akan berlaku dalam masa terdekat.“Walaupun sentimen pasaran berhati-hati, kami menjangkakan pasaran akan pulih dan arah aliran dalam julat 1,410-1,425 mata untuk minggu ini. Daripada segi teknikal, kami melihat paras sokongan serta-merta pada 1,400 dan paras rintangan pada 1,440,” katanya.

(Bursa Malaysia teruskan penurunan untuk ditutup rendah)

Saham wajaran tinggi menyaksikan Maybank bertambah 3.0 sen kepada RM8.61, TNB dan CIMB masing-masing susut kepada 4.0 sen each kepada RM9.56 dan RM5.01, IHH Healthcare berkurangan 6.0 sen kepada RM5.90, manakala CelcomDigi jatuh 2.0 sen kepada RM4.39.Bagi saham aktif, Revenue Group menguncup 1.5 sen kepada 28.5 sen, TWL Holdings merosot 0.5 sen kepada 4.0 sen, Bahvest Resources naik 0.5 sen kepada 16 sen, manakala TA Win tidak berubah pada 4.0 sen.Di papan indeks pula, Indeks Indeks FBM Emas merosot 45.22 mata kepada 10,370.65; Indeks FBMT 100 susut 43.97 mata kepada 10,070.49; Indeks FBM Emas Shariah turun 46.95 mata kepada 10,742.21; Indeks FBM 70 menguncup 20.88 mata kepada 13,599.81 dan Indeks FBM ACE kehilangan 37.73 mata kepada 4,917.79. Bagi sektor, Indeks Produk dan Perkhidmatan Perindustrian naik 0.95 mata kepada 164.13 manakala Indeks Perladangan menambah 53.14 mata kepada 6,975.15 dan Indeks Tenaga susut 5.08 mata kepada 836.85, Indeks Perkhidmatan Kewangan berkurangan 78.42 mata kepada 15,410.21.Di Pasaran Utama, jumlah dagangan melonjak kepada 1.59 bilion unit bernilai RM1.45 bilion daripada 1.55 bilion unit bernilai RM1.56 bilion pada Isnin.Jumlah waran menguncup kepada 378.99 juta unit bernilai RM52.05 juta daripada 387.19 juta unit bernilai RM50.55 juta sebelum ini.Di Pasaran ACE, jumlah dagangannya merosot kepada 490.11 juta saham bernilai RM151.28 juta berbanding 834.45 juta saham bernilai RM181.65 juta.Kaunter produk dan perkhidmatan pengguna menyumbang sebanyak 319.80 juta saham diniagakan di Pasaran Utama manakala produk dan perkhidmatan perindustrian (334.97 juta); pembinaan (59.79 juta); teknologi (206.95 juta); SPAC (sifar); perkhidmatan kewangan (52.20 juta); hartanah (253.437 juta); perladangan (31.93 juta); REIT (6.04 juta); dana tertutup (sifar); tenaga (102.50 juta); penjagaan kesihatan (118.41 juta); telekomunikasi dan media (37.87 juta); pengangkutan dan logistik (25.47 juta) serta utiliti (38.24 juta). -BERNAMA


Pasaran getah ditutup bercampur-campur

KUALA LUMPUR, 23 Mei- Pasaran getah tempatan ditutup bercampur-campur hari ini untuk hari kedua berturut-turut, seiring dengan pasaran niaga hadapan getah serantau berikutan pasaran global mula berwaspada terhadap isu siling hutang Amerika Syarikat (AS), kata peniaga.Bagaimanapun, beliau berkata penurunan selanjutnya bagi Getah Mutu Malaysia 20 (GMM 20) dikekang oleh kenaikan harga minyak dan kelemahan ringgit berbanding dolar AS.“Pengendali pasaran akan turut memantau petunjuk ekonomi AS serta minit Rizab Persekutuan AS yang akan dikeluarkan esok untuk petunjuk pasaran yang selanjutnya,” katanya kepada BERNAMA.Beliau berkata harga minyak meningkat lebih tinggi pada Selasa berikutan pelabur meramalkan pasaran lebih kecil, didorong oleh peningkatan bermusim dalam permintaan gasolin dan pengurangan bekalan daripada pengeluar Pertubuhan Negara-Negara Pengeksport Petroleum dan sekutu (Opec+) walaupun kebimbangan terhadap risiko mungkir hutang AS mengekang kenaikan.Harga Lembaga Getah Malaysia (LGM) bagi GMM 20 menyusut 1.5 sen kepada 609.0 sen sekilogram, manakala susu getah pukal meningkat 0.5 sen kepada 492.0 sen sekilogram.Pada pukul 5.00 petang, harga rujukan bagi getah fizikal oleh LGM bagi GMM 20 berada pada 609.0 sen sekilogram, manakala susu getah pukal pada 492.0 sen sekilogram.- BERNAMA


Ringgit dibuka rendah, permintaan untuk dolar meningkat

KUALA LUMPUR, 23 Mei- Permintaan yang lebih baik untuk dolar AS berikutan jangkaan peningkatan hasil bon AS, menyaksikan nilai ringgit dibuka rendah sedikit berbanding dolar AS, kata seorang penganalisis.Pada 9.04 pagi, mata wang tempatan berada pada paras 4.5475/5520 berbanding dolar AS daripada kadar penutup Isnin pada 4.5470/5515.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata perutusan terbaru daripada Setiausaha Perbendaharaan AS Janet Yellen terus menunjukkan kebuntuan siling hutang berpotensi menjadi penghalang kepada ekonomi kerana kerajaan tidak akan dapat membayar semula komitmen kewangannya termasuk obligasi hutang.“Ini mungkin menyebabkan hasil bon meningkat kerana risiko kredit untuk kerajaan AS akan melonjak.“Justeru, ia akan terus melemahkan sentimen dalam pasaran pertukaran asing (FX), dan menjuruskan kepada permintaan yang lebih tinggi bagi dolar AS kerana pelabur mencari perlindungan daripada situasi tidak menentu yang melampau,” katanya kepada Bernama.Mohd Afzanizam seterusnya berkata Indeks dolar AS (DXY) kekal pada paras tinggi, dengan gandingan dolar AS-ringgit semalam melepasi paras rintangan semerta RM4.5491.“Paras rintangan seterusnya ialah pada RM4.6257 berdasarkan bacaan teknikal."Bagaimanapun, ringgit sudah berada pada kedudukan terlebih jual dan oleh itu, dolar-ringgit akan kekal dalam julat kecil sekitar RM4.55 kerana kami percaya mungkin terdapatnya tolak-ansur dalam kebuntuan siling hutang AS," katanya.Sementara itu, ringgit didagangkan lebih kukuh berbanding sekumpulan mata wang utama.Mata wang tempatan mengukuh berbanding pound Britain kepada 5.6548/6604 daripada 5.6578/6634 pada Isnin, meningkat berbanding euro kepada 4.9154/9203 daripada 4.9189/9238 dan lebih tinggi berbanding yen Jepun pada 3.2810/2845 daripada 3.2973/3008 semalam.Berbanding mata wang Asean yang lain pula, ringgit diniagakan bercampur-campur.Ringgit tidak berubah berbanding rupiah Indonesia pada 305.3/305.8 daripada penutup Isnin, meningkat kepada 3.3773/3811 daripada 3.3799/3835 berbanding dolar Singapura dan naik berbanding baht Thailand kepada 13.1835/2019 daripada 13.1950/2138.Ringgit bagaimanapun menyusut berbanding peso Filipina kepada 8.16/8.17 berbanding 8.14/8.16 daripada penutupan Isnin.- BERNAMA


Niaga hadapan MSM ditutup rendah

KUALA LUMPUR, 22 Mei- Kontrak niaga hadapan minyak sawit mentah (MSM) di Bursa Malaysia Derivatives (BMD) ditutup rendah hari ini di tengah-tengah penurunan pasaran minyak kacang soya di Chicago Board of Trade (CBOT), kata seorang penganalisis.Ketua penyelidik komoditi Sunvin Group yang berpangkalan di Mumbai, Anilkumar Bagani berkata penurunan niaga hadapan minyak sayuran di China juga memberi kesan kepada pasaran.Sementara itu, peniaga minyak sawit David Ng memberi tahu Bernama prospek peningkatan pengeluaran pada minggu-minggu akan datang juga menjejaskan sentimen pasaran.“Kami mengesan paras sokongan pada RM3,300 setan metrik dan paras ketahanan pada RM3,800 setan metrik,” katanya.Pada paras penutup dagangan hari ini, kontrak bagi Jun 2023 turun sebanyak RM50 kepada RM3,675 setan metrik, Julai 2023 berkurangan RM85 kepada RM3,504 setan metrik dan Ogos 2023 susut RM89 kepada RM3,392 setan metrik.Kontrak September 2023 jatuh RM88 kepada RM3,367 setan metrik manakala Oktober 2023 dan November 2023 berkurangan RM89 setiap satu masing-masing kepada RM3,367 dan RM3,369 setan metrik. Jumlah dagangan susut kepada 36,720 lot daripada 59,600 lot pada Jumaat minggu lepas manakala kepentingan terbuka meningkat kepada 233,773 kontrak daripada 201,387 kontrak.Harga MSM fizikal bagi Jun Selatan turun RM30 kepada RM3,720 setan metrik. -BERNAMA


KUALA LUMPUR, 22 Mei- Ringgit ditutup rendah berbanding dolar US apabila pasaran melihat perbincangan mengenai siling hutang Amerika Syarikat (AS) antara Presiden AS Joe Biden dan Speaker Dewan Perwakilan AS dari parti Republikan Kevin McCarthy sebagai positif untuk dolar US manakala pertumbuhan ekonomi China yang lemah terus membebankan ringgit.

Pada 6 petang, mata wang tempatan berada pada 4.5350/5405 berbanding dolar US daripada 4.5365/5395 ketika ditutup pada Khamis.Pengarah Urusan Pengurusan Aset SPI Stephen Innes berkata siling hutang berlanjutan tetapi pasaran kekal yakin dengan berhati-hati bahawa Biden dan McCarthy akan mencapai perjanjian menjelang hujung minggu ini."Pasaran memberi respons yang menggalakkan untuk dolar US manakala pemulihan China yang tidak sekata, sentimen tempatan yang berhati-hati, aliran portfolio kurang menyokong dan pembelian dolar US menjadikan ringgit lebih lemah," katanya.

(Pada 6 petang, mata wang tempatan berada pada 4.5350/5405 berbanding dolar US daripada 4.5365/5395 ketika ditutup pada Khamis/Foto fail)

Pada penutupan hari ini, ringgit didagangkan rendah berbanding beberapa mata wang utama.Ringgit merosot berbanding pound Britain kepada 5.6578/6634 daripada 5.6370/6438 ketika ditutup pada Jumaat, turun berbanding euro kepada 4.9189/9238 daripada 4.8978/9037 dan berkurangan berbanding yen Jepun pada 3.2973/3008 daripada 3.2839/2881 sebelumnya.Ringgit didagangkan rendah berbanding mata wang negara Asean.Unit tempatan menguncup berbanding rupiah Indonesia kepada 305.3/305.8 daripada 303.6/304.2 ketika ditutup Jumaat, turun berbanding dolar Singapuran kepada 3.3799/3835 daripada 3.3715/3758 dan merosot berbanding baht Thai kepada 3.1950/2138 daripada 13.1862/2083.Bagaimanapun, ringgit tidak berubah berbanding peso Filipina pada 8.14/8.16 sejak Jumaat lepas.-BERNAMA


KUALA LUMPUR, 22 Mei- Niaga hadapan emas di Bursa Malaysia Derivatives ditutup tinggi hari ini dengan 12 lot diniagakan.Kontrak bulan semerta Mei 2023 naik kepada US$1,982.50 setiap troy auns daripada US$1,966.50 setiap troy auns pada Jumaat lepas.Kontrak bagi Jun 2023, Julai 2023, Ogos 2023, Oktober 2023 dan Disember 2023 semuanya ditutup pada US$1,990.80 setiap troy auns.Harga emas fizikal berada pada US$1,961.60 setiap troy auns seperti yang diterbitkan oleh London Bullion Market Association pada 19 Mei, 2023. -BERNAMA

(Niaga hadapan emas ditutup tinggi dengan 12 lot diniagakan)


PKNS sasar pembiayaan perumahan lebih RM100 juta dengan BSN

SHAH ALAM, 22 Mei- Perbadanan Kemajuan Negeri Selangor (PKNS) menyasarkan menerima pembiayaan perumahan bernilai lebih RM100 juta susulan pemeteraian memorandum persefahaman (MoU) bersama Bank Simpanan Nasional (BSN).Ketua Pegawai Eksekutif PKNS, Datuk Mahmud Abbas berkata sasaran bagi tahun pertama itu adalah berdasarkan nilai projek yang dilancarkan perbadanan tersebut."Adanya perjanjian persefahaman seperti ini, kami yakin pelanggan yang membeli kediaman dengan kami dapat membiayai pembelian mereka...yang dikhaskan oleh BSN ini. "Seperti yang mereka beritahu kita, ia memberi 'financing' yang sungguh baik, iaitu lebih daripada 100 peratus harga rumah," katanya.

Beliau berkata demikian selepas menandatangani MoU bersama Ketua Pegawai Eksekutif BSN, Jay Khairil Jeremy Abdullah di Ibu Pejabat PKNS, di sini hari ini.Katanya, pelanggan PKNS turut berpeluang memenangi hadiah kelengkapan rumah berharga hingga RM50,000 yang ditawarkan BSN kepada pemenang cabutan yang dijalankan pada setiap bulan.Pihaknya sentiasa berusaha memenuhi keperluan rakyat menerusi kolaborasi dengan institusi perbankan dan rakan korporat bagi memenuhi keperluan pembeli rumah.


KUALA LUMPUR, 22 Mei- Bursa Malaysia mengakhiri peningkatannya selama empat hari berturut-turut pada Isnin berikutan penjualan saham-saham perkhidmatan kewangan dan telekomunikasi walaupun bursa serantau dalam sentimen lebih positif, kata penganalisis.Pada 5.00 petang ini, indeks utama FTSE Bursa Malaysia KLCI (FBM KLCI) susut 9.54 mata untuk ditutup pada 1,419.00 daripada 1,428.54 pada akhir urus niaga Jumaat lepas.Indeks tersebut dibuka berkurangan 4.92 mata pada 1,423.62 pagi ini dan bergerak dalam jajaran 1,416.20 hingga 1,425.66 sepanjang sesi dagangan.Pasaran secara meluas menyaksikan kaunter rugi mengatasi untung iaitu 528 berbanding 324 manakala 416 kaunter tidak berubah, 980 tidak diniagakan dan 14 yang lain digantung dagangannya.Jumlah dagangan susut kepada 2.79 bilion unit bernilai RM1.79 bilion daripada 2.85 bilion unit bernilai RM1.81 bilion pada Jumaat. Sementara itu, Naib Presiden Penyelidikan Ekuiti Rakuten Trade Sdn Bhd Thong Pak Leng berkata pasaran saham tempatan rendah pada akhir dagangan hari ini berikutan penjualan saham wajaran tinggi seperti Maybank, Tenaga Nasional dan Maxis.Beliau berkata, di peringkat serantau menyaksikan indeks utama ditutup tinggi walaupun di sebalik kebimbangan mengenai perbincangan berkaitan had paras hutang Amerika Syarikat (AS).“Pelabur kini memberi tumpuan terhadap mesyuarat penting dijadualkan berlangsung di Rumah Putih pada lewat hari ini antara Presiden Joe Biden dan Speaker Dewan Kevin McCarthy mengenai isu terbabit.“Bagi bursa tempatan, kami menganggap aktiviti jualan saham hari ini sebaliknya hanya menyuntik peluang kepada pelabur untuk mengumpulkan saham-saham mewah pada harga lebih rendah yang berpotensi meningkatkan pasaran selepas ini,” katanya kepada Bernama.Dalam pada itu, Rakuten Trade menjangkakan sentimen pasaran kekal berhati-hati, sekurang-kurangnya sementara menunggu isu had siling hutang AS reda.“Oleh itu, kami berpendapat bahawa pasaran akan bergerak mendatar dengan lebih ke arah peningkatan dalam jajaran 1,415-1,430, minggu ini.“Dari perspektif teknikal, sokongan segera pada 1,415 manakala rintangan pada 1,440," kata Thong.

(Jualan saham kewangan, telekomunikasi dorong Bursa Malaysia ditutup rendah)

Saham wajaran tinggi menyaksikan Maybank turun 20.0 sen kepada RM8.58 manakala Public Bank rugi 3.0 sen kepada RM3.95; Tenaga Nasional susut 22.0 sen kepada RM9.60; Petronas Chemicals sebaliknya untung 10.0 sen kepada RM6.96; CIMB meningkat 3.0 sen kepada RM5.05 dan IHH Healthcare naik 1.0 sen kepada RM5.96.Bagi saham aktif, Bahvest Resources meraih 1.5 sen kepada 15.5 sen; Jade Marvel menokok 2.5 sen kepada 24.5 sen; DXN Holdings susut 3.0 sen kepada 63.5 sen, Vinvest Capital Holdings naik 1.0 sen kepada 8.0 sen manakala Ta Win-waran 2021/2024 tidak berubah pada setengah sen.Di papan indeks pula, Indeks Indeks FBM Emas merosot 58.88 mata kepada 10,415.87; Indeks FBMT 100 susut 55.90 mata kepada 10,114.46; Indeks FBM Emas Shariah turun 40.35 mata kepada 10,789.16; Indeks FBM 70 menguncup 25.06 mata kepada 13,620.69 dan Indeks FBM ACE kehilangan 47.37 mata kepada 4,955.53. Bagi sektor, Indeks Produk dan Perkhidmatan Perindustrian naik 0.09 mata kepada 165.08 manakala Indeks Perladangan menambah 1.74 mata kepada 7,028.29 dan Indeks Tenaga menokok 2.40 mata kepada 841.93.Indeks Perkhidmatan Kewangan bagaimanapun berkurangan 117.60 mata kepada 15,488.63.Di Pasaran Utama, jumlah dagangan menguncup kepada 1.55 bilion unit bernilai RM1.56 bilion daripada 1.83 bilion unit bernilai RM1.6 bilion pada Jumaat.Jumlah waran menguncup kepada 387.19 juta unit bernilai RM59.55 juta daripada 368.4 juta unit bernilai RM50.59 juta sebelum ini.Di Pasaran ACE, jumlah dagangannya meningkat kepada 834.45 juta saham bernilai RM181.65 juta berbanding 641.33 juta saham bernilai RM152.51 juta.Kaunter produk dan perkhidmatan pengguna menyumbang sebanyak 382.36 juta saham diniagakan di Pasaran Utama manakala produk dan perkhidmatan perindustrian (400.79 juta); pembinaan (54.28 juta); teknologi (184.91 juta); SPAC (sifar); perkhidmatan kewangan (56.68 juta); hartanah (132.59 juta); perladangan (31.26 juta); REIT (7.27 juta); dana tertutup (300); tenaga (84.25 juta); penjagaan kesihatan (109.15 juta); telekomunikasi dan media (34.09 juta); pengangkutan dan logistik (17.06 juta) serta utiliti (58.57 juta). -BERNAMA


Pasaran getah ditutup bercampur-campur

KUALA LUMPUR, 22 Mei- Pasaran getah tempatan ditutup bercampur-campur hari ini, seiring dengan kelemahan di pasaran niaga hadapan getah serantau, harga minyak yang rendah dan kekukuhan ringgit berbanding dolar AS, kata seorang peniaga. “Niaga hadapan getah Jepun jatuh berikutan kekukuhan yen Jepun walaupun inventori rendah di gudang yang dipantau Shanghai Futures Exchange mengehadkan penurunan itu,” katanya kepada Bernama.Bagaimanapun, penurunan SMR 20 terhad susulan keyakinan terhadap potensi hubungan Amerika Syarikat-China yang bertambah baik serta langkah bank pusat China untuk menyokong pertumbuhan ekonomi negara itu. Dilaporkan bahawa People’s Bank of China mengekalkan kadar berian pinjaman penanda arasnya tidak berubah pada paras terendahnya pada Isnin, sejajar dengan jangkaan pasaran ia berdepan tekanan untuk menyokong pertumbuhan ekonomi dan mengekang penurunan seterusnya yuan. Harga Lembaga Getah Malaysia (LGM) bagi Standard Malaysian Rubber 20 (SMR 20) susut 4.5 sen kepada 60.8 sen sekilogram manakala lateks pukal naik sedikit sebanyak 0.5 sen kepada 491.0 sen sekilogram.Pada 5.00 petang, harga rujukan LGM bagi getah fizikal SMR 20 berada pada 610.5 sen sekilogram manakala lateks pukal berada pada 491.5 sen sekilogram. -BERNAMA


LIMA'23: RM18 bilion janji niaga dijangka dimuktamadkan

LANGKAWI, 22 Mei- Sebanyak 18 bilion janji niaga dijangka dimuktamadkan pada Pameran Antarabangsa Maritim dan Aeroangkasa Langkawi (LIMA'23) yang berlangsung selama lima hari bermula esok.Menteri Pertahanan, Datuk Seri Mohamad Hasan berkata, ia merangkumi nilai kontrak berjumlah RM10 bilion bagi sektor pertahanan, manakala komersil sebanyak RM8 bilion.Nilai itu hasil daripada Memorandum Persefahaman (MoU), Surat Setuju Terima dan Surat Niat antara Kementerian Pertahanan dengan syarikat berkaitan."Ia bakal menjadi pulangan yang baik kepada negara dan industri kita akan jadi rakan kongsi tempatan dan vendor tempatan," katanya pada sidang media selepas melawat persiapan akhir LIMA'23 di Langkawi.LIMA'23 akan dilancarkan malam ini oleh Menteri Pertahananan bersama Menteri Pengangkutan, Anthony Loke Siew Fook di Pusat Konvensyen Antarabangsa Langkawi (LICC).

(Mohamad Hasan (tiga, kiri) meninjau persiapan LIMA'23 di Pusat PameranAntabangsa Mahsuri, Langkawi/BERNAMA)


Kadar jangka pendek kekal stabil dengan operasi BNM

KUALA LUMPUR, 22 Mei - Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM46.75 bilion dan sejumlah RM27.06 bilion dalam dana Islam.Hari ini, bank pusat akan menjalankan dua tender pasaran wang konvensional melibatkan RM1 billion, masing-masing selama tujuh dan 15 hari, dan satu Qard tender RM700 juta bertempoh tujuh hari.Selain itu, ia akan mengadakan dua tender repo berbalik yang terdiri daripada RM1.5 bilion selama 31 hari dan RM1.723 bilion untuk 92 hari.Bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM47.0 bilion untuk tender semalaman konvensional dan RM25.4 bilion bagi tender semalaman Murabahah.- BERNAMA


Ekonomi Malaysia suku pertama 5.6%, lebih tinggi dari Indonesia dan China - PM

KUALA LUMPUR, 22 Mei- Perbelanjaan kerajaan berjalan lancar dengan perbelanjaan sebenar suku pertama tahun ini pada RM93.3 bilion iaitu 24% peruntukan tahunan dan 7.5% lebih tinggi daripada suku pertama 2022.Perdana Menteri, Datuk Seri Anwar Ibrahim berkata, keyakinan kepada pengurusan ekonomi kerajaan juga terbukti dengan agensi penarafan kredit Fitch dan Moody’s mengekalkan penarafan kredit Malaysia."Ekonomi Malaysia mencatatkan pertumbuhan 5.6% pada suku pertama tahun ini, lebih tinggi dari Indonesia 5%, China 4.5% dan Vietnam 3.3%. Ini juga lebih kukuh dari unjuran Bank Negara Malaysia (BNM) sebelumnya."Kadar pengangguran juga menurun pertimbang suku keempat tahun lalu kerana beberapa langkah tatakelola kita janjikan termasuk wewenang yang lebih luas kepada badan penguatkuasaan termasuk Lembaga Hasil Dalam Negeri (LHDN) dan Suruhanjaya Pencegahan Rasuah Malaysia (SPRM)," katanya ketika menjawab pertanyaan wakil Larut, Datuk Seri Hamzah Zainuddin di Dewan Rakyat hari ini.Hamzah mahu mengetahui dasar-dasar baharu dan drastik yang sudah dilaksanakan sejak memimpin Malaysia bagi melonjakkan ekonomi negara, dengan mengambil kira risiko penguncupan ekonomi dunia.


Niaga hadapan KLIBOR tidak catat dagangan pagi ini

Jumlah dagangan dan kepentingan terbuka kekal sifar. -BERNAMA


Ringgit dibuka tinggi sedikit berbanding dolar ASA

KUALA LUMPUR, 22 Mei -  Ringgit dibuka lebih tinggi sedikit berbanding dolar AS pagi ini walaupun nilai dolar AS bergerak lebih kukuh apabila pelabur memberikan perhatian kepada penyelesaian rundingan berkenaan siling hutang Amerika Syarikat (AS) minggu ini.Pada 9 pagi, mata wang tempatan meningkat kepada 4.5320/5375 berbanding dolar AS daripada kadar penutup Jumaat minggu lepas pada 4.5350/5405.Ketua Ekonomi dan Kewangan Sosial Bank Muamalat Malaysia Bhd Mohd Afzanizam Abdul Rashid berkata Setiausaha Perbendaharaan AS Janet Yellen dijangka memberikan makluman terkini mengenai tarikh akhir siling hutang serta jumlah wang tunai yang boleh dibelanjakan oleh kerajaan AS untuk urusan operasinya buat masa ini.Selain itu, beliau berkata minit mesyuarat Jawatankuasa Pasaran Terbuka Persekutuan (FOMC) akan diterbitkan pada Rabu dan pada Jumaat, pelabur sudah boleh meneliti ukuran inflasi oleh Rizab Persekutuan AS (Fed).“Gabungan penghindaran risiko dan jangkaan Fed yang lebih cenderung untuk menaikkan kadar faedah bermakna dolar AS akan terus disokong dengan baik hari ini."Kami percaya ganding dolar-ringgit AS akan diniagakan agak hampir kepada paras halangan RM4.5491 dalam tempoh semerta sehingga pelabur melihat lebih jelas mengenai kebuntuan siling hutang AS diselesaikan," katanya kepada Bernama.

Sementara itu, ringgit didagangkan kebanyakannya lebih rendah berbanding sekumpulan mata wang utama.Mata wang tempatan lemah berbanding pound Britain kepada 5.6500/6569 berbanding 5.6370/6438 pada penutup Jumaat, susut berbanding euro kepada 4.9054/9114 daripada 4.8978/9037 dan turun berbanding yen Jepun pada 3.2917/2959 daripada 3.2839/2881 sebelumnya.Berbanding mata wang Asean yang lain pula, ringgit diniagakan bercampur-campur.Ringgit menambah nilai berbanding rupiah Indonesia kepada 303.4/304.0 daripada 303.6/304.2 pada penutup Jumaat dan meningkat meningkat berbanding baht Thai kepada 13.2190/2404 daripada 13.1862/2083.Bagaimanapun, mata wang tempatan menyusut nilai menjadi 3.3728/3771 berbanding dolar Singapura daripada 3.3715/3758 sebelumnya tidak berubah berbanding peso Filipina pada 8.14/8.16. - BERNAMA


FBM KLCI dijangka dalam aliran meningkat

KUALA LUMPUR, 20 Mei- Indeks penanda aras Bursa Malaysia, FTSE Bursa Malaysia KLCI (FBM KLCI) dijangka bergerak lebih tinggi minggu depan, dipacu oleh sentimen pasaran yang lebih baik ditambah dengan keyakinan terhadap musim pelaporan korporat yang positif.Naib Presiden Penyelidikan Ekuiti, Rakuten Trade Sdn Bhd, Thong Pak Leng berkata penilaian ke atas ekuiti Malaysia masih lebih murah berbanding ekuiti serantau, justeru, saham tempatan menawarkan potensi peningkatan yang lebih baik untuk pelabur asing.Beliau berkata walau bagaimanapun, pelabur mungkin sentiasa berwaspada terhadap turun naik pasaran yang amat ketara serta ketidakpastiannya.Perkembangan luar seperti semakan siling hutang Amerika Syarikat (AS) juga akan menjadi perhatian pelabur, katanya.“Selain itu, kami yakin sebahagian pelabur akan mengalihkan perhatian mereka kepada pelaporan keuntungan korporat memandangkan musim pelaporan akan bermula minggu depan dan seterusnya.“Oleh itu, kami menjangkakan FBM KLCI didagangkan dalam julat 1,420 hingga 1,435 untuk minggu depan. Dari sudut pandang teknikal, kami menetapkan rintangan serta-merta pada 1,440 dan sokongan pada 1,415,” katanya kepada Bernama.Berasaskan Jumaat ke Jumaat, FBM KLCI meningkat 5.62 mata untuk mengakhiri dagangan minggu ini pada 1,428.54 berbanding 1,422.92 minggu lepas.Bursa tempatan mengalami corak dagangan yang tidak menentu sepanjang minggu, dipengaruhi terutama oleh faktor luaran termasuk kebimbangan terhadap situasi siling hutang AS dan pengeluaran data ekonomi China -- jualan runcit dan pengeluaran perindustrian.Di papan indeks, Indeks FBM Emas meningkat 59.10 mata kepada 10,474.75; Indeks FBMT 100 menambah 58.97 mata kepada 10,170.36; Indeks FBM Emas Syariah naik 53.59 mata kepada 10,829.51; Indeks FBM 70 melonjak 157.59 mata kepada 13,645.75 manakala Indeks FBM ACE menokok 18.42 mata kepada 5,002.9.Mengikut sektor, Indeks Perladangan meningkat 69.89 mata kepada 7,026.55; Indeks Tenaga menambah 10.14 mata kepada 839.53, manakala Indeks Perkhidmatan Kewangan menokok 92.95 mata kepada 15,606.23.Walau bagaimanapun, Indeks Produk dan Perkhidmatan Perindustrian menguncup 2.13 mata kepada 164.99.Jumlah dagangan mingguan berkurangan kepada 13.33 bilion unit bernilai RM8.18 bilion daripada 15.43 bilion unit bernilai RM8.75 bilion minggu lepas.Jumlah dagangan Pasaran Utama turun kepada 8.39 bilion saham bernilai RM7.05 bilion daripada 9.67 bilion saham bernilai RM7.25 bilion pada minggu sebelumnya.Jumlah dagangan waran pula sebanyak 1.85 bilion unit bernilai RM288.01 juta berbanding 1.64 bilion unit bernilai RM264.73 juta.Jumlah dagangan Pasaran ACE susut kepada 3.08 bilion saham bernilai RM830.39 juta daripada 4.11 bilion saham bernilai RM1.24 bilion minggu lepas.- BERNAMA


Pasaran getah dijangka berjulat kecil

KUALA LUMPUR, 20 Mei- Pasaran getah Kuala Lumpur dijangka mengalami dagangan berjulat kecil dengan kecenderungan meningkat sedikit minggu depan susulan hasil berkurangan ekoran kesan El Nino dan ketidaktentuan iklim di wilayah pengeluaran getah.Bekas Presiden Pertubuhan Pengilang Sarung Tangan Getah Malaysia (MARGMA), Denis Low berkata hasil yang lebih rendah mungkin meningkatkan permintaan dan mencetuskan lagi aktiviti pengisian semula stok minggu depan.“Penoreh juga telah mengalami hasil pengeluaran sebanyak 60 hingga 70 peratus, dan ini mungkin berkurangan lagi apabila pokok terjejas. Pekebun juga mengeluh kerana cuaca panas menjejaskan pendapatan mereka,” katanya kepada Bernama.Beliau berkata situasi geopolitik semasa turut menjejaskan harga komoditi.“Harga minyak mentah dan gas yang tidak menentu boleh menjejaskan perniagaan manakala kekukuhan atau kelemahan dolar Amerika Syarikat boleh mempengaruhi imbangan pembayaran.“Ketidaktentuan sedemikian menujukkan ketidakpastian dan mungkin menimbulkan sikap berhati-hati atau kebimbangan sekali gus memberi kesan ke atas pasaran getah,” katanya.Pada asas mingguan, harga rujukan bagi getah fizikal oleh Lembaga Getah Malaysia (LGM) untuk Getah Mutu Malaysia (GMM) 20 meningkat sebanyak 11 sen atau 1.82 peratus kepada 616 sen daripada 605 sen sekilogram (kg) yang dicatatkan Jumaat lepas.Susu getah pukal naik lima sen kepada 490.5 sen sekilogram daripada 485.5 sen sekilogram seminggu sebelumnya.Pada 5 petang Jumaat, harga rujukan LGM untuk getah fizikal GMM 20 berada pada 612.5 sen sekilogram, manakala susu getah pukal pada 490.5 sen sekilogram.- BERNAMA


Niaga hadapan emas dijangka berada dalam aliran rendah minggu depan

KUALA LUMPUR, 20 Mei - Kontrak niaga hadapan emas di Bursa Malaysia Derivatives dijangka meneruskan aliran rendah minggu depan berikutan mata wang dolar Amerika Syarikat (AS) yang kukuh.Pengarah Urusan SPI Asset Management, Stephen Innes berkata pasaran emas fizikal mengalami tekanan apabila data ekonomi AS yang kukuh telah meningkatkan kemungkinan kenaikan kadar faedah oleh Rizab Persekutuan (Fed) pada Jun.“Pasaran emas sedang bergelut dan kami menjangkakan harga emas didagangkan dalam lingkungan US$1,955 hingga US$1,985 bagi setiap auns troy minggu depan,” katanya.Bagi dagangan yang baru berakhir minggu ini, niaga hadapan emas domestik didagangkan kebanyakannya lebih rendah dengan sebanyak 310 lot dicatatkan sepanjang minggu.

Berasaskan mingguan, kontrak bagi serahan Mei 2023 susut kepada US$1,966.50 bagi setiap auns troy daripada US$2,011.20 bagi setiap auns troy seminggu sebelumnya.Kontrak untuk Jun 2023, Julai 2023, Ogos 2023, Oktober 2023 dan Disember 2023 masing-masing ditutup lebih rendah pada US$1,974.80 bagi setiap auns troy berbanding US$2,019.40 bagi setiap auns troy minggu lepas.Harga emas fizikal adalah US$1,960.30 bagi setiap auns troy seperti yang diterbitkan oleh Persatuan Pasaran Jongkong London menerusi penetapan selepas tengah hari pada 18 Mei, 2023. -BERNAMA


KUALA LUMPUR, 19 Mei- Kontrak niaga hadapan emas di Bursa Malaysia Derivatives ditutup rendah dengan 65 lot diniagakan hari ini.Kontrak bulan semerta Mei 2023 merosot kepada US$1,966.50 setiap troy auns berbanding US$1,978.10 setiap troy auns pada semalam.Kontrak bagi Jun 2023, Julai 2023, Ogos 2023, Oktober 2023 dan Disember 2023 semuanya ditutup pada US$1,974.80 setiap troy auns.Harga emas fizikal berada pada US$1,960.30 setiap troy auns seperti yang diterbitkan oleh London Bullion Market Association pada 18 Mei 2023. -BERNAMA

(Niaga hadapan emas ditutup rendah dengan 65 lot diniagakan)


KUALA LUMPUR, 19 Mei- Niaga hadapan minyak sawit mentah (MSM) di Bursa Malaysia Derivatives (BMD) ditutup tinggi hari ini, melantun semula daripada paras rendah empat hari berturut-turut minggu ini berikutan aktiviti belian murah.Ketua Penyelidikan Komoditi Sunvin Group yang berpangkalan di Mumbai, Anilkumar Bagani berkata pasaran disokong oleh pembelian murah daripada kluster sokongan teknikal utama."Dari segi luaran, niaga hadapan MSM di BMD diniagakan pada diskaun US$285 setan berbanding niaga hadapan minyak kacang soya di Lembaga Perdagangan Chicago (CBOT) dan pada premium US$59 setan berbanding minyak gas."Kejatuhan ringgit minggu ini juga merupakan penyumbang kepada pembelian murah," katanya kepada Bernama.Sementara itu, peniaga minyak sawit David Ng berkata, kekuatan pasaran minyak kacang soya di CBOT mengukuhkan harga MSM pada masa depan."Sehubungan itu, kami mengesan paras sokongan pada RM3,300 setan dan paras rintangan pada RM3,650 setan," katanya.Pada penutup dagangan hari ini, kontrak bagi Jun 2023 meningkat RM50 kepada RM3,725 setan, Julai 2023 naik RM85 kepada RM3,589 setan dan Ogos 2023 melonjak RM89 kepada RM3,481 setan.Kontrak September 2023 naik RM88 kepada RM3,455 setan, manakala Oktober 2023 dan November 2023 masing-masing meningkat RM89 kepada RM3,456 setan dan RM3,458 setan.Jumlah dagangan jatuh kepada 59,600 lot daripada 96,310 lot pada Khamis manakala kepentingan terbuka meningkat kepada 201,387 kontrak daripada 196,321 kontrak.Harga MSM fizikal bagi Jun Selatan meningkat RM30 kepada RM3,750 setan. -BERNAMA

(Niaga hadapan MSM ditutup tinggi susulan aktiviti belian murah)


KUALA LUMPUR, 19 Mei- Pasaran getah tempatan mengekalkan momentumnya dan ditutup tinggi untuk hari ketiga berturut-turut berikutan pemulihan pasaran niaga hadapan getah serantau, kata seorang peniaga.Beliau berkata kepada Bernama kenaikan harga minyak mentah ditambah dengan ringgit yang lebih lemah berbanding dolar Amerika Syarikat (AS) turut meningkatkan pasaran.“Namun begitu, kenaikan selanjutnya dihadkan oleh ketidaktentuan kadar faedah AS. Pemain pasaran akan menunggu lebih banyak petunjuk mengenai potensi penarikan had hutang AS dan penunjuk monetari yang akan dikeluarkan pada minggu ini," katanya.Pada masa ini, penanda aras global minyak mentah Brent naik sebanyak 0.38 peratus kepada US$76.24 setong.Harga Lembaga Getah Malaysia (LGM) bagi Getah Mutu Malaysia 20 (SMR 20) naik 6.5 sen kepada 616 sen sekilogram, manakala lateks pukal menokok 0.5 sen kepada 490.5 sen sekilogram.Pada 5.00 petang, harga rujukan LGM bagi getah fizikal SMR 20 berada pada 612.5 sen sekilogram, manakala lateks pukal pada 490.5 sen sekilogram. -BERNAMA

(Pasaran getah kekal momentum ditutup tinggi hari ketiga berturut-turut)